text:
Pa: Drs. Lelicia E. J. Tromp
Apreciabel Prome Minister di Aruba sra Evelyn Wever Croes
Diabierna merdia sinta na mi cas mi a cuminsa haya cantidad di message y yamada. Bo persona, Prome Minister di Aruba, lo a atacami personalmente na Top 95:
“E maneho ta cu e prome cu pidi t’e prome pa haya. No esun cu mi tin gana di yuda t’esun cu ta hay’e. Wak, mane por ehempel Marisol no kier a haci esaki. Asina e por a yuda su ruman muher fix tereno den 8 dia.
Awor e cosnan ey no por tuma lugar mas. Y si ami mira cu e director of un hende den DIP a fix un hende tereno den 8 dia, e tin problema. Paso e ta first in, first out. Kemen esun cu pidi cu tin añas ta warda, e mester wordo trata prome. No ta paso e ta ruman di ex minister Marisol Lopez Tromp e tin cu hay’e den 8 dia anto otro hende ta warda 8 luna of algun asta 8 aña. Anto eseynan ta e cosnan cruel y awor akinan nos no tin e posibilidad ey mas paso nos a depolitis’e totalmente.” ~Prome Minister Evelyn Wever Croes na Top95 durante noticia merdia 18 juni 2021.
Diabierna merdia bo persona a yama Top FM pa reacciona riba un entrevista di Juancho Werleman cu Marisol Lopez Tromp. Bo pleno derecho pasobra ta p’esey ta existi hoor en wederhoor. Pero bo guera politico ta cu e politico Marisol Lopez Tromp. No cu mi. Marisol y bo persona ta politiconan y boso por discuti na boso nivel. Ami ta Lelicia Tromp, un ciudadano. Ami no tin ningun guera cu bo persona y asina mes bo a dicidi pa daña mi nomber y instiga henter un pueblo contra di mi persona cu un mentira.
Mi no a spera esaki di bo persona cu ta Prome Minister di mi pais Aruba. Mi ta corda cu na 2017 bo dolor di mas grandi, ora di formacion di gobierno, tabata pa forma un coalicion cu e persona cu semper a lastra abo, bo tata y ful bo famia. Bo semper a bisa den prensa di ta desaproba atakenan contra famia y awe esey ta hustamente loke bo mes ta haciendo. Dobel decepcion pami paso bo ta tambe e Prome Minister cu semper a boga pa hende muher wordo reconoci y respeta. Y awo hustamente bo persona ta dicidi di bai difama mi na radio.
Bo atakenan cu mi lo ta haya cosnan ‘gefix den 8 dia’ ta gañamento. Banda di esaki mi file ta spoorloos na DIP y e documentonan cu ta saliendo den prensa y cu parlamentario Endy Croes ta zwaai bai bin cu nan na Canal 22, ta contene INTERNE stukken cu ta solamente bo persona como Minister di Infrastructura y Haime Croes director di DIP ta dispone di nan. Ni ami no tin e copianan ey.
Mi tin casi 3 luna sinta na cas sin por bai traha pa motibo di persecucion politico. Cu bo expresionnan na radio, den bo funcion como e Prome Minister di Aruba, bo ta practicamente destrui mi carera profesional aki na Aruba. Hendenan ta kere cu mi ta corupto y ta lastra mi nomber riba medionan social y den prensa na nan antoho. Si abo como Prome Minister di Aruba no ta respeta un ciudadano y no ta papia e berdad, ki ta para pa e resto di e pais aki?
Mi ta haya un acto hopi condenabel cu un Prome Minister di un pais ta difama un ciudadano pa su propio metanan politico y cu cosnan cu no ta berdad. Integridad ta haci lo corecto asta ora cu niun hende ta wak pero den e caso aki Prome Minister ta haci lo incorecto asta ora tur hende ta wak.
Ami nunca a haya nada ‘gefix’ di ningun gobierno. Mi a traha duro pa cumpra mi cas hopi aña pasa caba. Cas cu mi tata a lanta aden paso ta su wela e señora tabata, no dimi. Tur procedura m’a cana manera mester ta y nunca a uza mi ruman pa beneficiami cu nada. Tur cos cu mi tin m’a logra cu sodo di mi frenta, no cu ayudo di ningun politico, ningun stroman ni ningun sugardaddy.
Sra Evelyne Wever Croes, mi ta spera cu como Prome Minister bo lo sa di rectifica bo eror.


c: text/html

text:
Samenwerkende Fondsen Cariben ta pone disponibel pa yudansa di emergensia pa orkan Irma
Samenwerkende Fondsen Cariben pa e parti Karibense di Reino a depositá un montante di € 500.000,- na Krus Kòrá pa por duna yudansa di emergensia na e islanan ku orkan Irma a asotá, Sint Maarten, Saba i Statia. E fondonan a spanta ora nan a mira kon e orkan a destruí e islanan. Warda no ta un opshon. Bou di e sirkunstansianan aki nan no por kontinuá ku e trabounan importante na inisiativanan sosial ku nan ta sostené. Dor ku e fondonan mes no tin e infrastruktura pa yudansa di emergensia a tuma desishon pa pone e montante aki disponibel na Krus Kòrá

robotstxt: allowed

filter: keep


text:
For di dialuna ultimo 11 di october, a keda conoci cu Organisacion Mundial di Salud (OMS) y su expertonan den vacuna a recomenda cu pashentnan determina den gruponan di risico por ricibi e di tres dosis adicional di e vacuna contra Covid-19.
Un estudio presenta pa Pfizer/BioNTech a conclui cu e nivel di anticuerpo lo multiplica cuatro biaha mas despues di e di tres dosis, compara cu e nivel existente di seis luna despues di ricibi e skema completo, loke ta reafirma tambe e proteccion contra e contagio di Covid-19 na un cifra di 95%.
Den mesun linea aki, de un comunicado di Departamento di Salud Publico di Aruba (DVG) a afirma cu despues cu nan a consulta cu entre otro RIVM di Hulanda y demas profesionalnan riba e materia a keda conoci cu proximamente un grupo selecta di comunidad di Aruba lo por cuminsa ricibi e di tres dosis di e vacuna aki, ta trata di personanan cu un sistema inmunologico comprometi of debil pa tuma un refuerso pa asina mantene nan anticuerpo presente.
Pa personanan cu no ta sufri di un malesa y cu ta sano esaki por nifica un vacuna di recordatorio pa cu e curpa lo bolbe subi e cantidad di anticuerpo den caso cu nan por a disminui, tambe ta importante pa trece dilanti cu aunke e persona por a wordo infecta cu Covid-19 esey no ta nifica cu no mag di vacuna, e nivel di proteccion ta hopi mayor ora ta anticuerpo ta wordo stimula cu e vacuna compara cu stimulacion di e infeccion.
Na e momento aki Departamento di Salud Publico hunto cu organisacion di dokternan di cas y tambe specialistanan ta reuniendo pa por yega na e grupo cu ta bin na remarke pa e di tres vacuna cu ta entre 1.000 cu 1.500 pashent.
E pashentnan cu ta bin na remarke manera ya a menciona ta personanan cu condicion di salud hopi fragil y mayoria ta bou tratamento di specialista of supervision di dokter di cas. A traves di dokter di cas of specialista e pashentnan aki lo ricibi un ‘verwijsbrief’ pa acudi na Departamento di Salud Publico (DVG) pa ricibi e di tres vacuna. Ta importante pa menciona cu sin ‘verwijsbrief’ ningun persona lo no por ricibi e di tres vacuna.
Pashentnan cu ta bin na remarke pa ricibi e di tres vacuna di Pfizer ta pashentnan cu tin un of mas di e condicionnan di salud aki bou menciona y alabes e pashent mester a ricibi su di dos vacuna di Pfizer mas cu 1 luna pasa. Esunnan cu ta bin na remarke ta:
- Pashent cu menos di 2 aña pasa a ricibi un transplante di beenmerg of stamcel
- Pashent cu a ricibi tratamento pa un malesa maligno hematologico e ultimo 2 añanan
- Tur pashent cu tabata tin chemo na 2021
- Cierto pashent cu problema cu riñon cu tambe ta usa ‘biological’s. Nan ta bou tratamento di specialista
- Pashent cu ta dialisa
- Esunnan cu a ricibi un transplante di riñon
- Pashent cu a wordo trata cu cierto remedi fuerte cu ta baha inmunidad, manera por ehempel Rituximab, Cyclofosfamide o CellCept.
Tambe nan a informa na Bon Dia Aruba cu e grupo aki ta esunnan cu te awor ta autorisa pa haya e di tres dosis, tocante e otro gruponan di comunidad nan a menciona cu te ainda no lo por haya esaki, si den proximo lunanan lo bin conseho pa vacuna e otro gruponan DVG lo informa na su momento.
Den e proximo 3 lunanan, ora un persona tin cita cu su specialista, e lo bay manda e persona na DVG pa busca e vacuna, si e persona no tin cita cu su dokter of specialista den e proximo 3 lunanan e ora ey por yama e oficina di specialista pa consulta si e persona ta cay bou di e grupo cu ta bin na remarke pa e di 3 vacuna y pa busca e ‘verwijsbrief’.
Ta hopi importante pa enfatisa cu sin ‘verwijsbrief’ di un specialista e personal di DVG no ta autorisa pa por duna ningun persona un di 3 vacuna y tambe pa ricibi e di tres vacuna e persona mester a ricibi su di dos vacuna di Pfizer mas cu un (1) luna pasa.
Di loke ta trata efectonan secundario, EMA a sigura cu “esey no ta conoci y nos ta controlando cu hopi cuidou”, entre esunnan mas conoci ta dolor den e brasa y por presenta kentura, tin evidencia cu na medida cu tempo ta pasa e anticuerponan ta disminui pero no di un manera significativo
Dia 17 di september ultimo, Merca a autorisa e di tres dosis di Pfizer y Moderna pa personanan mayor di 65 aña, cu tin condicionnan di salud existente y cu mayor riesgo, 4 di october ultimo Agencia Europeo di Medicamento (EMA) a autorisa esaki aki den personanan mayor 18 aña seis luna despues di e di dos dosis.
Organisacion Mundial di Salud a solicita pa e paisnan desaroya no aplica e di tres dosis pa di e forma aki e vacunanan lo wordo dirigi na e paisnan cu te ainda no a haya e vacunanan.


text:
HISTORIA
LEGADO DI FE
Den un siglo i mei Iglesia Atventista di Shete Dia a krese di un man yen di individuonan, kendenan kuidadosamente tabata studia Beibel den nan búskeda pa e bèrdat, pa un komunidat mundial di mas di 20 mion miembro. E historia di atventismo den e parti di mundu akí, spesialmente den e teritorio di Aruba, Boneiru i Kòrsou, a kuminsá na aña 1924 kaminda mishoneronan a yega for di Venezuela na nos islanan ku un mensahe speshal.
Den un siglo i mei Iglesia Atventista di Shete Dia a krese di un man yen di individuonan, kendenan kuidadosamente tabata studia Beibel den nan búskeda pa e bèrdat, pa un komunidat mundial di mas di 20 mion miembro i miónes di otronan ku ta konsiderá Iglesia Atventista komo nan kas spiritual. Doktrinalmente Atventistanan di Shete Dia ta heredero di e fe di e movementu milerita den e añanan di 1840. Aunke e nòmber “Atventista Di Shete Dia” a keda skohé na 1860, e denominashon a keda ofisialmente organisá te ku 21 di mei 1863, ora ku e movementu tabata konsistí di kasi 125 iglesia i 3.500 miembro.
E hendenan prominente na komienso di e iglesia akí tabata Hiram Edson, James Springer White i su kasá Ellen G. White, Joseph Bates i J. N. Andrews. Despues di algun dékada e iglesia a ekspandé for di su base original na Nueva Inglatera i a bira un organisashon internashonal.
Dia 7 di yüli 1924 mishoneronan atventista a yega na e islanan ABC for di Venezuela. Ku e barku S. S. Van Rensselaer nan a drenta e bahia di Willemstad i for di aki a kuminsá e trabou di kompartí e mensahe atventista. For di e momentu ei te ku awe e iglesia a krese riba e islanan akí i awe ta manehando iglesianan, skolnan, hòspital, libreria i agensia pa desaroyo i alivio.


text:
Specialmente pa e di 5 edicion di Electric Festival Aruba Albatros Airlines ta confirma su ruta nobo Caracas – Aruba – Caracas di 30 di Augosto pa 5 di September.
Electric Festival un festival International di musica Electronica cu a cuminsa na aña 2013, cu a sa di posishona su mes como un di e miho Festival di musica Electronico den Caribe. Pa varios aña consecutivo a sa di trese varios artista nan reconosi mundialmente pa Aruba manera Lil John, Slash, Loco Dice, Knife Party, Carnage, Dj Chuckie, Boris, Hector, Nervo, AfroJack, Eric Morillo, PacoSuna, Party Squad, Mara, DjKK, Mastiksoul, Conor Cruise, Mitchel Niemeyer, Hardwell, Nero, Baggi Begovic, Riot Gear, Nicole Moudaber, Patrick M, CocoDrills, ALX, Caleb Calloway, Endo, Diego Teran, Hanie, Lou Flores, DeOrro, Neverdogs, Sky Blue y hopi mas.
Oraganisashon di Electric Festival encabesa pa Karim Neme a sa di hasi un bishita na Albatros Airlines cu e petishon pa expande nan ruta pa Aruba debi cu vuelo nan tbt full riba e ruta di Caracas – Aruba. E gerencia di Albatros Airlines a tuma e petishon cu brasa habri I a cuminsa tramita tur permiso necesario pa por realisa e vuelo nan aki pa Aruba desde Caracas.
Dialuna 21 di Augosto 2017 gerencia di Albatros Airlines ta confirma cu nan a ricibi tur necesario permiso cu nan mester I ta kla pa realisa e vuelo nan desde Caracas pa Aruba durante e fechanan ariba menshona. Esaki ta hopi importante pa Aruba y Electric Festival ya cu ta hasi cu mas persona lo por biaha pa disfruta di loke ta bira un biaha mas e Festival Electronico mas importante di Caribe y region.
Representante di Albatros Airlines a expresa na nos cu “ Nos ta sumamente contento di por ejecuta e ruta nobo aki ya cu tin hopi interes pa bishita Aruba y experencia Electric Festival Aruba 2017. “


text:
E ultimo siman di Aruba su top Futbol lo culmina Diasabra 5 di Mei cu cuater candente weganan decisivo pa determina ken ta bay Play-Off y ken ta keda como e ganado di e campeonato regular. Ta hopi cos tin ainda den wega despues cu e actual campeonato a obsekia nos asina hopi den competicion, emocion, drama y bon Futbol. E competencia den e campeonato aki tabata tambe hopi “impredecible” pa ta honesto, ta bataya tras di bataya tabatin henter e anja aki pa determina ken ta e miho, ken ta bay play-off y tambe ken ta keda den Division Honor, pero tambe ken ta degrada. E liderato riba e tabla di posicion a cambia por lo menos tres biaha, asina tambe tabata e bataya pa ken ta bay Play-Off, tabatin hopi euforia pero tambe hopi desapunte. Tur esey ta culmina e weekend aki pa despues cuminsa e siguiente y dramatico etapa di Play-Off entre e cuater miho ekiponan di e futbol maximo di Aruba, pero tambe lo tin Play-Off di Promocion-Degradacion pa determina ken ta subi den Division Honor y ken ta baha pa Division Uno.
SV Deportivo Nacional vs SV La Fama na CDFF na Noord 6:30pm. Esaki ta un wega unda La Fama ya ta destina pa hunga den Play-Off di Promocion Degradacion hunto cu SV Caiquetio y dos ekipo cu termina den posicion 2 y 3 den Division Uno despues di nan Play-Off. Pa Nacional si e wega aki ta di suma interes ya cu sumando tres punto ganando e wega na lo suma 38 punto sperando cu si Dakota perde cu RCA den nan wega, ta Nacional lo keda den prome luga riba tabla.
SV Britannia vs SC Bubali na CDFF na Noord 8:30pm. E di dos wega di e fecha ey tabata di bai ta e wega mas dramatico e siman aki pero Bubali a perde nan wega cu Nacional Diaranzon ultimo, eliminando e orguyonan di Noord for di contienda pa Play-Off. Britannia ta bin di un victoria importante riba Nacional den nan ultimo wega. Toch tin drama pendiente, paso, si Bubali gana Britannia y RCA gana Dakota den nan wega, ta RCA lo bay Play-Off y no Britannia, esaki si lo ta un batacazo, Bubali ta hungando pa honor y Britannia ta hungando pa nan clasificacion.
SV Estrella vs ASV River Plate na CDGT na Dakota 6:30pm. Estrella, e campeon di Copa Betico, a clasifica pa Play-Off caba, pero, lo kier gana e wega aki paso ainda nan tin chens di keda na top di tabla di Division Honor si Nacional y Dakota perde nan weganan. Riverplate di Madiki, elimina caba for di contienda pa Play-Off, cu un bon temporada tras di lomba, lo kier cuminsa ‘build up’ pa e siguiente campeonato.
SV RCA vs SV Dakota na CDGT na Dakota 8:30pm. Esaki ta e ‘Derbi di Aruba’, e dos ekiponan cu mas campeonato na Aruba (tur dos cu 15 titulo), e wega aki semper ta importante, niun no kier perde, e fanaticonan tampoco! Dakota cu ya ta clasifica pa Play-Off, lo kier gana pa sigura e prome luga riba e tabla di posicion y considera nan mes e ‘campeon nan di campeonato regular’, bayendo Play-Off riba un bon momentum. RCA mester gana Dakota y spera cu Bubali lo sorprende Britannia ayanan na Noord cu un victoria, den e caso ey RCA lo drenta Play-Off den un manera sumamente dramatico. Keda pendiente cu Futbol Aruba!


text:
Diferensha den prèisnan aki na Boneiru ta bahando
Ya pa lunas Wing Cheung ta na e di dos puesto. Karibe Nobo, den luna di mei, a bolbe pasa okupá e di tres puesto. Esun ku a subi di puesto spektakularmente den luna di mei, ta Dragon City. E supermerkado aki tambe a amplia su surtido ku produktonan mas ekonómiko y asina tambe duna e konsumidónan e posibilidat pa gasta menos plaka pa e produktonan den e makutu básiko. Ku e akshon aki Dragon City a pasa for di e di 12 puesto bai okupá e di sèis lugá riba e lista.
Prèisnan den e supermerkadonan mas karu ta bahando poko poko na e promedio, hasiendo asina ku e diferensha den prèisnan aki na Boneiru ta bahando poko poko pero sigur.
Riba e website di Unkobon.org e konsumidónan tin un bista di tur e prèisnan y tambe informashon di e supermerkadonan ku ta partisipá. E ‘spreadsheet’ ku informashon general ta kontené e detayenan di e preisnan inkluí den e kalkulashon. Hasiendo esaki e konsumidó por mira na kua supermerkado e produkto di e makutu básiko ta mas kombiniente.
Ku e proyekto di komparashon di prèis aki, Unkobon y Fundashon Tienda pa Konsumidó kier konsientisá e konsumidó aki na Boneiru kon presupuestá y gasta menos pa produktonan básiko. Den e proyekto aki Unkobon y FTpKB ta traha huntu ku EZK, RCN y Sage BV.


text:
A saca pone tur su pertenencianan riba acera y a laga awa basha riba nan
Diasabra un bisiña bon amigo di un di nos colaborador pasando den Seroe Blanco a mira con nan a saca tur pertenencia di un dama di edad y tambe e dama mes pone pafo riba acera mientras awa tabata yobe y e bon ciudadano aki a avisa nos di e abuso aki. Mesora nos colaborador a bay y a mira tur e abuso aki y a entrevista e dama mustrando e imagennan aki y bisando e cos aki no por ta pasando……, un dama humilde saca benta riba caya cu tur su pertenencianan. E colaborador a emiti un mensahe via e medio aki cu e cos aki no por ta pasando y cu mester bin un solucion de inmediato. Mesora mensahenan a cuminza drenta via nos rednan social y esaki a pone hendenan di buena fe y cu curazon di oro pa asina duna un man pa cu e causa aki. Nos lo sigui informa………den un otro informe!


text:
Abogado di gobièrnu
Tin biaha bo mester di un abogado. Por ehempel si bo ta wòrdu persiguí penalmente òf si bo mester presentá dilanti hues. Si bo ta bai divorsiá, bo mester di un abogado tambe. Un abogado por yuda bo si bo tin un problema ku bo doño di kas òf ku bo doño di trabou.
Si bo entrada anual ta ménos ku USD 12.570,- , e ora ei bo por hasi un petishon pa abogado di gobièrnu. E gobièrnu, den e kaso ei lo komprobá si bo ta bini na remarke pa abogado di gobièrnu.
Kon bo ta pidi esei?
Bo mester entregá un petishon serka Rijksdienst Caribisch Nederland (RCN).
- Na e resepshon di RCN bo ta bisa ku bo mester di un abogado. Despues bo ta splika e trahadó di ‘intake’ en breve kiko ta e problema pa kua bo ke embolbí e abogado. Ta notá esaki riba un formulario i ta traha un kopia di bo sédula òf pasport.
- Tambe bo mester presentá un deklarashon di e Ofisina di Impuesto, for di kua bo entrada anual ta bisto. Si bo hasi e petishon despues di promé di yüli, e ora ei ta trata di bo entrada anual di aña pasá. Ora ta trata di un petishon promé ku promé di yüli, ta wak e entrada bruto di dos aña pasá.
- Si e formulario ta yená i bo a entregá tur rekisitonan, ta tuma bo petishon den tratamentu. Bo ta haña un kopia di bo petishon.
- E Konseho di Asistensia Hurídiko ta kontrolá bo datonan personal, wak si en bèrdat bo tin un entrada anual ménos ku USD 12.570,- i si abogado ta nesesario pa bo kaso. Despues di e kòntròl aki, e Konseho ta determiná si tin derechi di abogado di gobièrnu.
- Si esaki ta e kaso, bo ta haña un karchi (disposishon). Riba e karchi tin pará ku bo tin derechi riba un abogado di gobièrnu. E karchi bo ta duna bo abogado ku e ora ei sa, ku e ta wòrdu pagá dor di gobièrnu.
- Si e Konseho di Asistensia Hurídiko disidí ku bo no tin derechi riba abogado di gobièrnu, bo ta haña un desishon por eskrito (disposishon). Ei den tin pará dikon bo no tin derechi riba abogado di gobièrnu. Si bo no ta di akuerdo ku esaki, bo por apelá. E apelashon por wòrdu entregá serka RCN. Tene kuenta ku pa hasi apelashon bo no tin derechi riba abogado di gobièrnu.
Derecho penal
Si bo tin un problema di derecho penal i bo a wòrdu detené dor di polis òf a wòrdu enkarselá, bo no mester di pidi un karchi. Bo ta haña bishita di un abogado outomátikamente òf bo ta haña oportunidat pa yama bo abogado.
Kontakto
Yama pa un sita òf pasa na:


text:
Diadomingo anochi un caso basta fastioso a tuma luga na Well Well Bar & Restaurant unda cu varios patruya a mobilisa na e establecimento aki. Pues prome informacion ta papia cu un persona masculino a bay na su auto y coy un arma di candela y menasa hende cu ken e tin problema cune cu tambe tabata na e dicho luga.
Basta polis a yega na e sitio y a topa cu e tension tabata basta halto cu a pidi mas polis na e sitio. A resulta cu esey no tabata e caso. Cu ta berdad cu un persona a bai busca algo den auto pero e tabata un “Kresrenchi” a wordo usa keriendo ta un arma. A controla den tur auto pero no a haya arma. Polis a pone tur hende bandona sitio y a cera e establecimento.


text:
WORLD MOOT 2022 Ireland.
World Moot na Ireland awor lo tuma lugá di 18 pa 28 di yüli 2022. World Moot ta e “Jamboree pa Rover Scout” 18 pa 28 aña di edat. Mirando ku e aña aki mester registrá i kuminsa paga nos ta organisando un enkuentro virtual pa duna informashon di e World Moot aki. Nos lo repasá tur detaye konosí i kon nos lo prepará nos partisipashon. E enkuentro informativo aki ta habrí pa partisipashon di un i tur, inkluso mayornan. Por fabor manda un email na info@scoutingantiano.org i nos lo manda e link di e reunion pa bo.
E enkuentro virtual lo tuma lugá djamars dia 6 di aprel di 18.30 pa 20.30’or.


text:
E supsidionan di Active Chance ta strukturá pa sostené nos mishon, balor i
prinsipionan.
Nos áreanan di enfoke.
Active Chance ta otorgá subsidio na proyektonan ku ta dediká na:
- Mehorá di kalidat di bida
- Yuda personanan pa alkansá nan pleno potenshal
- Krea mihó komunidatnan
E proyektonan por kai bou di un área di enfoke ámplio inkluyendo enseñansa, salubridat, kombatimentu di pobresa i desaroyo komunitario, pero nos ta inkliná pa no finansiá proyektonan ku ya ta risibí hopi atenshon i apoyo finansiero.
Nos siklonan di finansiamentu.
Nos siklonan di finansiamentu ta kana pa kuartal i ta konsití di un periodo di un luna pa apliká, un luna pa evaluá i un luna pa otorgá:
- Periodo pa apliká: E proseso pa apliká ta habrí online i e petishonarionan por kompletá i presentá nan formularionan online.
- Periodo di evaluashon: Ta sera e proseso di petishon i ta evaluá e petishonnan risibí.
- Periodo di otorgashon: Ta otorgá supsidionan na e petishonarionan eksitoso despues ku a terminá e follow upòfdue diligence rekerí.
Konsultá e sekshon Fechanan importante pa fecha di e siklo di finansiamentu aktual i futuro.
Nos supsidionan.
Nos ta otorgá supsidionan di:
- 500 NAF
- 2,500 NAF
- 5,000 NAF
- 10,000 NAF
- 25,000 NAF
E kantidat di supsidionan di kada tamaño disponibel, por varia kada periodo di finansiamentu dependiendo di e meta, e kantidat total di sèn pa supsidionan disponibel pa e periodo etcetera.
Nos rekisitonan pa bini na remarke.
Banda di kai bou di nos áreanan di enfoke, e proyektonan mester kumpli ku algun rekisito pa por bini na remarke pa nos finansiamentu.
Nos rekisitonan pa bini na remarke ta basá riba e tamaño di supsidio. Solisitantenan ku apliká pa supsidionan di 10 òf 20 mil florin, mester kumpli ku mas eksigensia ku esnan ku ta apliká pa 500, 2500 òf 5000 florin.
Rekisito pa tur supsidio
- Petishonnan por wòrdu entregá pa un persona òf un organisashon.
- Esnan ku ta hasi e petishon mester por demostrá ku nan ta hasiendo un bon trabou i ku nan ta hasi un diferensha positivo den nan komunidat entregando un resumen di proyektonan resien òf eksperiensha den trabou di boluntario.
- Mester ta kapas di demostrá nesesidat finansiero kontestando un seri di pregunta relashoná ku finansiamentu.
- No mester hasi petishon pa mas di 50% di e kosto total di e proyekto. Mester por demostrá esaki pa medio di informashon tokante finansiamentu i bùdjèt.
- Petishonnan ku durante e proseso di revishon haña un evaluashon promedio di 50% òf ménos (sigun nos prinsipio di finansiamentu i rekisito pa supsidio publiká) lo no wòrdu konsiderá, pa motibu di falta di kapasidat.
- No ta aseptá petishonnan ku ta pidi fondo pa proyektonan di kapital ku ta na benefisio di propietario privá. Ta aseptá proyektonan di kapital ku ta benefisiá komunidatnan i/òf interes general. Por ehèmpel na momentu ku tin un proyekto na un espasio ku ta propiedat privá, nos ta apoyá esaki i por yuda ku otro aspektonan di e proyekto, pero nos no lo finansiá drechamentu di e espasio.
- Nos ta otorgá finansiamentu kondishonal na projektonan ganador ku ahinda no a risibi tur nan fondonan. Si e projekto tin fasenan ku ta permiti pa yega na sierto obhetivonan ku finansiamentu parsial, nos lo por konisderá pa kita e stipulashon die finansiamentu kondishonal. Si esaki ta aplikabel, solisitantenan lo mester demonstra ku nan ta yega na remarke pa e stipulashon die finansiamentu kondishonal wordu kitá.
- Por hasi petishon pa 1 supsidio pa un periodo di finansiamentu.
- Mester por demonstrá ku ta bai usa e supsidio denter di 12 luna, dunando e fecha di inisio di e proyekto i indikando pa ki fecha lo usa e fondo kompletamente.
- Solisitantenan mester bai di akuerdo ku dunamentu di informashon pa “follow up” ku e proyecto pa uso riba e wèpsait . Si bo a wordu otorgá un subsidio, un kondishon di esaki ta pa entrega un formulario di Project follow-up mes ora ku e proyekto a wordu kompletá. Entrega di e formulario aki ta un rekisito. Beneficiarionan ku no ta entrega e formulario no lo por aplika ku nos mas na niun momentu i lo ta possible ku nos lo buska pa rekupera e fondonan.
- Si Active Chance ta otorgábo un subsidio i bo proyekto ta wordu retrasá pa kualkier motibu ku bo nor por kuminsa dentro di 6 luna despues ku bo subsidio a wordu otorgá (inkuiendo, por ehempel, si bo no por asegurá e fondonan nesesario pa kuminsa ku a proyekto), e subsidio ta wordu retirá i bo lo mester aplika di nobo.
Rekisito adishonal pa supsidio di 10 i 25 mil florin
- E partido ku ta hasi e petishon mester ta un organisashon ofisial.
- Aplikashonnan mester inkluí dukumentonan manera un bùtgèt detayá, registro di Kamara di Komersio, statuto, estado finansiero di e último 2 añanan i un organograma.
Nos proseso.
Nos ta manehá nos proseso di aplikashon, evaluashon i otorgashon pa medio di nos software spesial pa supsidionan (Submittable ta apoyá nos téknikamente), pues tur korespondensia di Active Chance relashoná ku supsidionan generalmente lo ta online òf via e-mail. Nos ta reservá e derechi pa modifiká kualke aspekto di nos programa na kualke momentu ku e meta di garantisá legitimidat i/òf efektividat.


text:
Ta normal puntra “kiko awor” despues ku e kondishonnan Hulandes pa finansiamentu ta konosí. Fásil ta subi e kabai emoshonal manera hopi a hasi kaba. Kisas ta mihó pa laga e stòf baha i laga kabesnan friu prevalesé.
Kon nos a yega aki?
Nos t’aki awe pa malmaneho di nos tareanan outónomo. Durante añanan no a logra krea institutonan sólido, ni invertí sufisientemente den nos kapital humano i sòru pa “the right person for the job” manehá nan. A benefisiá kompinchi i no esnan ku konosementu. P’esei muchu di nos institutonan ta demotivá, no-produktivo i inkapas pa yuda manehá nos pais na drechi. Nos a malaloká plaka, mientras muchu bon plan a keda para. No a logra atendé ku e industria di wega di plaka i te awe no a baha e salarionan eksorbitante den nos empresanan estatal (ONVs). I esnan ku a malmanehá, primintí shelu, malversá i bria pa inkapasidat, a haña e voto di pueblo.
Struktura estatal a demostrá ku e no ta solushoná problemanan fundamental. Si bo skohe un struktura nobo enbes di atendé ku bo problemanan, simplemente e problemanan ta pasa di e stuktura bieu p’esun nobo. Djis wak 10-10-10.
Si mira Statüt komo un struktura pa atendé nos asuntunan outónomo di tal manera ku tin seguridat, felisidat i igualdat di oportunidat pa tur hende, nos tin ku konkluí ku nos no a kumpli ku e balornan fundamental di Statüt. Awe ta papia di rekolonisashon, pero no ta nos ta e pió enemigu di nos outonomia?
Kiko awor?
E kondishonnan di Hulanda en general ta kondishonnan ku nos mes mester a implementá dia bieu. Proyektonan ku mi a sostené òf yuda aprobá manera: “Centrale Huisvesting” pa baha gastunan di e aparato públiko, “Begrotingskamer” pa un mihó maneho finansiero na lugá di CFT, “Nieuwe Belasting -organisatie” pa subi efisiensia di Douane i kobro di belasting, “Aansprakelijkheid bewindspersonen”, “Integrale aanpak kansspelen” i “Normering salaris overheidsgelieerde entiteiten”, lo a yuda stimulá efisiensia i redusí ekseso. Tur esakinan i mas, a keda para òf no a keda publiká. Awe Hulanda ta mustra dede riba nos.
Pa loke ta trata e kategoria di kondishonnan aki, nan mester bin sea Hulanda eksihí nan òf no. Nos situashon -asentuá pa e krísis di covid 19- ta pidi urgentemente pa: finansiamentu, kapasidat institushonal, reforma struktural i rekonsiliashon.
Ta nesesario un impulso finansiero grandi (sea lokal i/òf di Hulanda) i no kòrtamente pa loko di presupuesto. Mester mara e finansiamentu na kondishonnan estrikto pa e plakanan ta bon manehá i bon aloká. Por sierto e mandatario ku a bisa ku nos mester di “un Marshall Plan i no kondishon di Hulanda”, opviamente no sa ku e plan di rekuperashon Oropeo finansiá pa Merka tabata mará na hopi kondishon. Un bentaha tabata ku institutonan di maneho na paisnan di Oropa tabata fuerte. No por tin ningun finansiamentu sin kondishon, prinsipalmente en bista di nos “track record”.
Lokual mi no ta di akuerdo ku n’e ta ku atministrashon / implementashon di e proyekto di rekuperashon ta keda hasí dor di un “instituto na Hulanda”, manera Fòrti a informá. No pasombra esaki lo ta kontra Statüt (por sierto mi no ta sigur si esei ta kuadra), pero debí na e naturalesa kompleho di e plan ambisioso di rekuperashon. Prinsipalmente esaki ta konta pa reforma struktural riba e.o. tereno ekonómiko, laboral, gubernamental, finansiero, di enseñansa, medio ambiente ku nos tin algun dékada ta rèk kakiña. Kon realístiko ta pa kere ku e metanan aki ta keda realisá sintá den un ofisina na Den Haag?
Tampoko mi ta kere un Instituto na Hulanda ta logra krea e kapasidat institushonal lokal ku asina tantu nos mester pa manehá no solamente e proyekto Hulandes, pero aworó tambe nos mes proyektonan (finansiá pa plaka di belasting). Mundialmente a keda demostrá ku no por manehá proyektonan di tal índole via un relashon di distansia largu. Sigur no si bo ke desaroyo duradero. Pues un “joint effort” entre Kòrsou i Hulanda ku alabes ta generá “mutual commitment” i krea kapasidat lokal ta parse mas produktivo.
Posiblemente nos reto mas grandi ta kon atendé ku divishon, diskriminashon, gruponan ekskluí i no-balorá pa komunidat, e aktitut di víktima di sklabitut i kolonialismo i kompleho di inferioridat. No por sigi balotá e heridanan habrí den nos komunidat. Mester realisá tambe ku kaminda nos mira sikatris no tur biaha kier men ku e leshon a kura. Ta nesesario un proseso strukturá di rekonsiliashon i union den kua tur hende por trese su punto dilanti i ku tin orea i komprenshon pa otro. Final di kuenta presupuestonan balansá i un ekonomia ku ta krese ta nifiká poko si nos no sòru pa oportunidat igual pa un i tur por hiba un bida felis.
Willemstad, Kòrsou


text:
ORANJESTAD – Como parti di e programa cu BoBario di Ministerio di Asuntonan General ta ehecutando den cooperacion cu Comite Olimpico Internacional, ta construyendo varios mini cancha di futbol cu yerba artificial na sedenan social di diferente bario. Esun mas reciente cu a cuminsa traha riba dje ta na Centro di Bario Dakota den presencia di Prome Minister Mike Eman, directiva di CB Dakota, ekipo di futbol infantil y nan mayornan. Presente tambe tabata Parlamentario Marlon Sneek y Sr. Jubert Richardson na kende e mini veld ta dedica y lo carga su nomber.
Premier Eman a sinti e alegria entre esnan presente, particularmente e muchanan, paso e facilidad di yerba artificial, aunke ta mini, ta un soño di nan cu ta bira realidad y cu ta lanta nan entusiasmo pa e deporte. “Bay na Madiki bo ta mir’e tur atardi ta yen, bay na Bushiri bo ta mir’e tur atardi ta yen, na Centro di Bario Brasil, na RCA,” e mandatario a comenta mencionando e canchanan cu ya ta cla y den funcionamento.
Cu e programa aki Gabinete Mike Eman II kier sirbi dos meta importante. E prome ta pa traha cu e barionan creando espacionan publico caminda e hobennan por pasa oranan despues di scol haciendo actividadnan sano y contribuyendo asina na un miho futuro pa nan mes y pa e bario. E di dos meta, y uno cu sigur ta e caso pa e bario di Dakota, ta pa for di chikito traha riba e continuacion di produccion di talento deportivo futbolista cu e districto ta asina bon conoci p’e.
Prome Minister Mike Eman a elogia Sr. Harvey Clement di directiva saliente di Centro di Bario Dakota, como tambe na e directiva nobo cu hunto a pusha no solamente pa e cancha, pero tambe pa otro trabounan di renobacion pa e edificio di centro di bario. “Dentro di algun siman e cancha lo ta completamente cla y nos ta gradici tur apoyo cu a haya di Comite Olimpico Internacional, di tur instancia cu ta yuda y tambe pa e trabou duro di Sr. Ditto Acosta di parti di Ministerio di Asuntonan Social,” asina Premier Eman a finalisa bisando.


text:
ORANJESTAD, Aruba: Recientemente a introduci e Opleiding POH-ers cu ta dirigi na esunnan trahando riba tereno di cuido medico aki na Aruba. Jasmira Croes-Mora, Coordinador di POH-ers a duna di conoce cu e tabatin varios aña caba como POH y e biaha aki e opleiding a bay un tiki mas facil compara cu e grupo cu a cuminsa nobo aña pasa.
Segun Croes-Mora, aworaki nan a nota tin cosnan cu por bay miho y awo, cu desde Februari el a bira coordinador, ta purba di haci e opleiding un tiki mas miho. Actualmente ta papia cu e cursistanan y nan ta hay’e hopi bon. “E ta bayendo mas miho di loke nos a cuminsa aña pasa, a subraya.
E prome grupo semper ta “proef conenchinan”, pero nan a siña door di esey. Esaki ta e di dos grupo di e opleiding aki. Nan a haci nan stage caba cerca nan POH’nan cu ta existente. Cu esaki ya caba nan tin idea kico e trabao di un POH’nan ta.
Hopi di e cursistanan ta nursenan of assistentnan medico y esaki ta algo cu ta keda yuda nan den nan profesionalisacion, Jasmira Croes-Mora a enfatisa.
El a sigui bisa cu nan trabao como nurse ta semper yuda e pashent y un POH ta e miho link cu nan por enforsa y traha riba dje pasobra, e POH’nan ta e prome linea.
Tin cu traha hopi riba e parti di prevencion, a agrega. Prevencion ta keda primordial. Hopi di e pashentnan no sa, por ehempel, kico diabetes ta encera. Un persona por tin famia cu ta diabetico of presion halto, pero echt bo no tin e informacion.
Hopi biaha un Dokter di cas no tin e tempo pa splica e pashent kico tur e mester haci. Eynan ta unda e POH’nan ta bin aden, pasobra nan tin mas tempo disponibel pa amplia y splica e pashent loke e mester sa tocante un enfermedad, Jasmira a laga sa. “Pa evita e enfermedad of pa siña biba cun’e. Mi ta spera cu den futuro tur Dokter por tin un POH den su consultorio”, el a agrega.


text:
DEN HAAG - Financial Intelligence Unit Curaçao, anteriormente Meldpunt Ongebruikelijke Transacties (MOT), ta trahando di un forma diligente riba e proseso pa implementá su portal nobo pa mèldu: goAML.
Kuminsando promé di yanüari 2021, e portal nobo aki lo remplasá kompletamente e portal aktual pa mèldu, esta Corsys, di FIU Curaçao. Na e momentunan aki, FIU Curaçao ta hasi tèst ku e sistema nobo bou di un grupo selektá di organisashon ku ta mèldu. E sistema di goAML – ku a desaroyá spesialmente pa e unidatnan di FIU dor di “United Nations Office on Drugs and Crime (UNODC) i ku pues ta hasi hopi uso di e sistema aki rònt mundu – no solamente ta un portal pa mèldu pero tambe lo sirbi komo un medio nobo di análisis pa FIU Curaçao i tambe komo un plataforma di komunikashon entre FIU Curaçao ku entidatnan ku ta mèldu, nan supervisornan di AML/CFT i otronan envolví.
Den próksimo lunanan, FIU Curaçao regularmente lo duna aktualisashon (“update”) riba su wèpsait via di medionan di komunikashon i via e-mail, pa informá esnan ku ta mèldu, nan supervisornan di AML/CFT i otronan envolví, tokante e proseso di implementashon di e portal nobo i kiko esaki ta nifiká komo kambio pa e entidatnan ku ta mèldu. FIU Curaçao lo prepará algun seshon di informashon / oportunidat pa treinen di kapasitashon pa tur sektor i durante e último trimèster di 2020 lo duna guia na tur esnan ku ta mèldu tokante kon lo mester (bolbe) registrá den e portal nobo, pa asina por fasilitá un transishon sin problema riba promé di yanüari 2021.
Entrante 31 di desèmber 2020, niun nabegador di internèt (“internèt browser”) lo sigui sostené Adobe Flash. E reproduktor aki (Adobe Flash) ta rekerí pa por hasi uso di Corsys, e portal aktual pa mèldu. Konsekuentemente, despues di e fecha ei, e portal aktual pa mèldu lo no ta aksesibel mas pa entidatnan ku ta mèldu. Mèldumentu di transakshon no usual, for di promé di yanüari 2021, lo mester hasi di forma elektróniko via e portal nobo goAML. Ademas, e entidatnan ku ta mèldu lo no tin akseso mas na nan reportahe di transakshon no usual ku a mèldu via Corsys, despues di e fecha ei.
FIU Curaçao aktualmente ta risibiendo hopi petishon pa yudansa di parti di entidatnan ku ta mèldu, ku ya kaba a kuminsá haña problema pa haña akseso na Corsys ora nan ta usando Google Chrome. Ta rekomendá e entidatnan aki pa kambia di nabegador pa por trata di resolvé e problema di e forma ei, promé ku dirigí un petishon pa yudansa na FIU Curaçao. Por usa por ehèmpel ‘Internet Explorer’ òf ‘Mozilla Firefox’.
FIU Curaçao a introdusí un e-mail speshal pa por risibí preguntanan spesífiko i petishon di informashon di parti di entidatnan ku ta mèldu, tokante e proyekto di goAML: This email address is being protected from spambots. You need JavaScript enabled to view it..
Pa preguntanan general por fabor konsultá e informashon ku tin riba nos wèpsait (www.fiucuracao.cw, bou di e tab REPORT) òf tuma kontakto via This email address is being protected from spambots. You need JavaScript enabled to view it., sino via telefòn: 462-6588.


text: Diamars atardi a drenta informe cu na un adress den Hugo de Grootstraat un homber lo mester ta maltratando su casa, mesora a dirigi varios unidad na e sitio. Na yegada a bin constrata cu aki un homber lo a maltrata su casa y entre otro bay cu su i.d., caarchi banko y otro pertenencia nan essencial. e muher a pidi un persona pa yama polis y ne momento ey e homber a bandona e sitio. Polis a tuma informashon di e homber y tabata buskando e den e area. E dama ta declara cu e y e homber ta legalmente casa pero e no kier mir’e mas.


text:
WILLEMSTAD – Direkshon di bientu, velosidat di bientu i koriente di awa. Esakinan ta e asuntunan di mas importante ku mester determiná si e zeta ku a drenta bahia di Jan Kok dia 17 i 18 di ougùstùs 2012 a bini di Refineria Isla. Fundashon Monumentenzorg i Seashore a keha e refineria komo esun responsabel pa e ‘oilspill’, e shushamentu di zeta.
Awe e kaso a bini dilanti. Despues di e defensa di tur dos abogado, wes lihé a proponé e posibilidat di un akuerdo. Esaki lo a enserá ku Isla no ta atmití kulpa pero sí e lo tuma un gran parti di e posibel gastunan pa su kuenta.
Dia 17 i 18 di ougùstùs 2012 a haña un kantidat grandi di zeta den e saliñanan di Jan Kok. Bosero di Refineria Isla, Kenneth Gijsbertha, a bisa prensa ku e refineria lo tuma su responsabilidat i a rekonosé ku e zeta a bini di Isla. Despues el a retirá loke el a bisa.
“Gijsbertha no ta un eksperto i el a trata solamente di trankilisá pueblo”, abogado Robert Rijnberg di Isla ta bisa. Segun e abogado no por prueba ku e zeta ku a drif drenta e ref na Sint Marie a bini di e refineria. “Tabatin un lèkmentu di zeta sí riba 18 di ougùstùs na Bullenbaai, pero esaki no tabata asina dañino manera e zeta ku tabatin den awa na Jan Kok. Ke men mester redusí e but ku mester paga drástikamente.”
Koriente
Segun abogado Rogier van den Heuvel no tin ningun duda di unda e zeta a bini. “Jan Kok ta keda banda di e terminal di zeta, Isla ta lèk zeta regularmente i e zeta ku ta lèk na COT, bientu ta supla mand’é direktamente den direkshon di Jan Kok”, tabata un resúmen di e defensa di e abogado. Robert Rijnberg, abogado di Isla tambe a usa e koriente di awa komo defensa. “No por pronostiká kon e awa ta bai kore. Ademas na algun entrada e awa ta kore mas lihé ku otro kaminda i e demandantenan no a tene kuenta ku esaki.” Rijnberg no por a produsí dokumento di e korientenan riba e dianan ku e zeta a kore drenta e bahia.
Plaka pa investigashon
Pa Marcel van der Plank, presidente di Fundashon Monumentenzorg, ta espesialmente importante ku lo evitá ‘desaster’ asina. “Mester bini un solushon pa e kos aki no sosodé nunka mas. Ademas mester hasi investigashon di e daño aktual. No tin plaka pa hasi e investigashon aki na un manera drechi ke men nos ke haña e plaka aki di Isla. Naturalmente mester paga e plaka tambe ku a usa kaba pa limpia tur e zeta. Ta manera wes tabata sinti bon kiko Van der Plank ke men pasobra ta un akuerdo asina mes el a proponé. Pa un posibel solushon pa evitá e tipo di insidente aki a trese un konstrukshon di brùg dilanti.
Isla ta komplasiente
Ounke Rijnberg ta enfatisá ku Isla no ta responsabel pa e zeta na Jan Kok, el a indiká ku Isla ta komplasiente pa e proposishon di e akuerdo. “For di e promé dia e BV tabata envolví den e limpiamentu di e zeta i a gasta sentenar di miles di florin na esaki kaba. Si kita tur e gastunan aki i si un partido independiente investigá e situashon aktual, nos por papia di un akuerdo.”
E partidonan e simannan ku ta bini ta haña tempu pa huntu nan yega na un solushon. Si esaki no logra wes lo sentensiá e kaso dia 19 di mei.
Outor: Elisa Koek


text:
DVG:
Despues cu riba e red social di facebook a keda publica un video, caminda e imagennan ta ilustra un funeraria deshaciendo di un caha di morto cu aparentemente restonan mortal aden.
DVG por informa cu tur proseso den e caso aki a sosode segun reglanan di higiena stipula. No tawata encontra ningun resto humano den e caha y e proseso a tuma lugar bou guia di controleurs.
Esaki ta un proseso cu ta tuma luga frecuentemente ora cu e funeraria ta saca un caha di morto bieu. Ora un caha wordo saka e ta wordo transporta directamente pa dump of eta wordo benta den container di dicho funeraria. Despues e compania di e container ta percura pa recohe y deshaci di e caha na dump.


text: KRALENDIJK – Algu straño i inkomprendibel a tuma lugá kantu di laman na final di Malekon nèt na kurá di Divi Flamingo Beach Hotel. Un sitio parti sùit di Chachacha Beach ku tabata tera, awor tin piedra i baranka. Brenda Hooi, un suidadano ku ta biba ya pa mas ku 60 aña na e sitio a ekspresá e motibu di su mal kontentu ku loke a sosodé. “Hopi aktividat ta tuma lugá bou di e palu na e sitio i hendenan di edat avansá tambe ta hasi uso na e lugá bou di e palunan. Loke a sosodé awor, a destruí e área kaminda hendenan ta sinta i gosa di nos dushi laman. Hende ta bin den ròl stul i otronan ta organisá BBQ, ku un palabra un lugá kaminda hopi hende ta usa pa distraishon. Diripiente mi a lanta un dia i a topa kantidat di piedra i baranka bashá kaminda e hendenan ta sinta bou di e palu. Ta un área ku hendenan di SELIBON N.V. ta mantené ku regularidat pa e ta limpi. Loke ta sosodé, e palu di Nim ta basha hopi foyo i sea SELIBON òf nos mes ta limpia e área. Awor ku a pone e piedranan, no por mantené e lugá mas, loke ta bai bira un desaster. A pone e piedranan den un forma kon ku ta manera ta bisa. Mi tin 68 aña bibá den e kas pegá ku e Malekon, nunka ántes mi a mira algu manera esaki ku ta daña e forma ku por krea ambiente riba Malekon. Ta di lamentá loke a opta pa hasi, asina krea un lugá ku tabata bunita den un frakaso. Hende lo usa e piedranan pa tira otro kuné tambe durante ku nan tin problema i tur e konsekuensianan,” Brenda Hooi a bisa.


text:
Mi ta sigur ku pronto, despues ku e stòf baha pa loke ta trata e ‘back-to-back-to-back’ blackouts nos lo tende kiko téknikamente a bai robes. Mi ta kere sinembargo ku ta nesesario pa atendé e materia aki ku mas profundidat siendo koriente no ta solamente un nesesidat pa nos manera di biba, traha i dibertí, sino un kuestion di seguridat nashonal.
Servisionan di inteligensia di e.o. Union Oropeo i Merka ofishalmente a inkluí manipulashon (hacking, sabotage) di ret di koriente komo un di e menasanan mas serio pa seguridat nashonal. Un atake kontra di e ret tin konsekuensia no solamente pa suministro di koriente, pero pa kasi tur servisio esensial (awa, telekomunikashon, èrpòrt, seguridat) pa pais. Ta bon pa menshoná ku hacking no semper tin komo resultado un blackout. Loke e ta hasi ta komprometé integridat di e ret. I loke por parse simplemente un fayo tékniko (straño) por ta e konsekuensia di un hacking. Tin pais i grupo privá ku tin e kapasidat pa hasi esaki. Un parti oksidental di Merka e aña aki a keda di hack meskos tambe algun aña anterior algun teritorio den Ukraina.
No ta un kreashon di teoria di konspirashon. Nos no mester balotá e posibilidat di hacking òf otro tipo di manipulashon, prinsipalmente en bista ku aña pasá nos ministerio responsabel pa datonan ofishal (e.o estadístika, votamentu i archivo nashonal) BPD, a keda di hack.
Pa loke ta trata e blackouts, Aqualectra a hasi òf lo (laga) hasi un evaluashon di hacking komo un posibel fuente di e problemanan tékniko ku a surgi siman pasá? Aqualectra tin mekanismo di protekshon kontra di hacking? E empresa a yega di detektá intento di hacking den pasado? Ki tipo di protokòl di koperashon tin entre gobièrnu, nos servisionan di inteligensia i e sektor energétiko? Kon vulnerabel nos sistema ta i kiko nos ta hasi pa remediá kualkier ‘blindspots’ den e sistema? Ki ta e pasonan ku nos a/lo tuma pa evitá ku un blackout por kousa iregularidat dia di elekshon? Por sièrto, mas edat un ret eléktriko tin, mas vulnerabel e ta pa un atake.
Mi ta spera ku nos por hiba un diskushon sensato riba nos sistema eléktriko. Nos por lansa tur tipo di akusashon i saka djùs pa 19 di mart 2021, pero final di kuenta loke mester konta (prinsipalmente pa futuro) ta: kon nos ta traha pa yega na un sistema ku ta ménos vulnerabel i ku ménos ‘blindspots’ posibel. Ta un kuestion di madures pa trata un asuntu di seguridat nashonal.
Willemstad, Kòrsou


text:
Geplaatst op 09 August 2021 dor di Ministerio Asuntunan General i Promé Minister
WILLEMSTAD – Riba djaluna 9 di ougùstùs 2021, Gobièrnu di Kòrsou a entregá na Parlamento di Kòrsou e di dos raportahe interino ku ta kubri tur desaroyo i akshonnan ku a tuma lugá den e periodo di òktober 2020 te ku mei 2021 relashoná ku e krísis di COVID-19. Di e forma akí gobièrnu – a traves di dokumentashon i interpretashon amplio di datonan – ta duna un bista transparente di i aserka responsabilisá kada akshon ku a tuma den kuadro di maneho di krísis. Ademas e raportahe akí ta forma e base kon pa medio di analisashon i evaluashon profundo, por sigui traha na maneho ku ta yuda krea e kondishonnan nesesario pa Kòrsou logra rekuperá konsiderablemente for di e krísis akí.
E raportahe ta duna informashon detayá (esta sostené pa sifranan) tokante tur desaroyo epidemiológiko, kon e proseso di hospitalisashon a kana, ehekushon di e trayekto di bakunashon, medidanan ku a implementá i eksonerashonnan ku mester a duna den e kaso akí, kiko tur tabata e konsekuensianan sosial-ekonómiko pa komunidat di Kòrsou i tambe kon gobièrnu e komuniká riba tur esaki durante e periodo ariba meshoná.
Tambe den e raportahe ta para ketu na pasonan importante ku tantu Gobièrnu komo pueblo mester tuma pa konhuntamente por sigui manehá e krísis di COVID-19. Ku otro palabra, ki tipo di akshonnan krusial Gobièrnu mester kaba di tuma den kuadro di maneho optimal di krísis i kuantu solidarismo por nota bou di hendenan den nos komunidat pa keda kumpli ku tur medida i reglanan básiko. Esaki ta sumamente determinante pa e forma kon den e periodo benidero lo sigui atendé ku implementashon i/òf suavisashon di medidanan, tur esaki dependiendo di e kantidat di kontagio, hospitalisashon i grado di bakunashon.
Den e dianan ku ta bini Parlamento di Kòrsou lo risibí un presentashon riba e dokumento entregá.


text:
Aruba One Happy Island Lions Club cu “Drive Thru Face Mask Sale”:
CUMPRA BO TAPABOCA CERTIFICA Y PROTEGA BO MES Y BO SERNAN KERI
Diasabra 17 di october na Plaza Betico Croes, Rumbastraat – 1:00 PM – 5:00 PM
ORANJESTAD – Un invitacion na comunidad pa yuda Aruba One Happy Island Lions Club sigui yuda nos comunidad cu ta den necesidad. Diasabra 17 di october for di 1:00 PM pa 5:00 PM, un biaha mas lo tin disponibel pa wordo cumpra e Tapaboca cu bo por laba y por sigui wordo usa. E tapabocanan aki tin certificacion internacional, 6 filtro. Esakinan ta facil pa bisti y masha comfortabel pa papia cune y respira sin problema di anshamento.
Mirando e situacion di Covid19 cu nos ta enfrentando y mientras cu no tin un vacuna, e unico opcion ta protega bo mes y bo sernan keri. E tapaboca aki ta un bon escogencia pa wordo usa na scol, den oficina, na trabao, den bus, na scol, na cas, na supermercado y tambe ora cu mester sali pa haci un deligencia pafor di cas. Aruba One Happy Island Lions Club ta ofrece size pa mucha te cu adulto, den sizenan Kids, S, M, L y XL. Un inversion na bienestar di bo salud, demostra cu bo ta stima y protega bo mes y tambe bo famia y demas sernan keri, cumpra un bon Tapaboca pa bo, bo yiunan, nos grandinan y henter famia. Yuda bo mes y yuda e Leonnan contento di Aruba One Happy Island Lions Club sigui yuda nos comunidad cu ta den necesidad. Cu bo contribucion bo ta yudando Aruba One Happy Island Lions Club recauda fondo pa asina por cumpli cu e demanda y organisa actividad y proyectonan na bienestar di esnan vulnerabel y den necesidad den nos comunidad. Si mester mas informacion bishita e pagina di Facebook di Aruba One Happy Island Lions Club of email ohilclubaruba@gmail.com . Nos ta spera e comunidad diasabra na Plaza Betico Croes den Rumbastraat, no mester baha for di auto, yega y e Leonnan lo tey pa yudabo. Un danki na Aruba di antemano pa contribui.
16 di october 2020


text:
Informacion tocante di e lugar unda ta bay planta e mata (biento, profundidad di e suela, tipo di subsuela) y transporte propio.
Benta di simia di berdura y mata di fruta
Descripcion
Como agricultor of horticultor, bo por cumpra simia y mata di fruta di bon calidad na Santa Rosa/DLVV. Santa Rosa/DLVV tin un surtido limita di simia di berdura di compania certifica pa simia di planta, loke entre otro ta encera cu esakinan ta liber di enfermedad y tin un bon poder pa spruit. E matanan di fruta ta mas tanto mata cu nan a enter y vacuna y cu ta produci localmente of den continente. E simianan y matanan di fruta ta en principio destina pa productor den horticultura pero amante di horticultura tambe por cumpra esaki.
Unda pa pidi'e? / Mas informacion na
Santa Rosa (DLVV) - Seccion di Horticultura/Hardineria
Habri pa publico: dialuna pa diabierna di 7.00 – 12.00 y di 13.00 – 16.00
Orario di caha: dialuna pa diabierna di 7.30 – 12.00 y di 13.00 – 15.00
Fin di siman, dianan di fiesta y dianan di ATV ta cera pa publico
Kico mi tin di hiba cu mi?
Cuanto e ta costa?
Ta depende di e prijs di costo
- prijs di simia di berdura ta varia di Awg. 0,50 te Awg. 5,00 pa 5 gram;
- prijs di mata di fruta ta varia di Awg. 7,50 te cu Awg. 35,-.
Cuanto tempo ta dura pa hay'e?
Por hiba e simianan y/of matanan di fruta mesora tanten cu tin den stock.


text:
Dayton, OHIO
Imagennan capta durante cu polis a haci un detencion violento di un homber color scur paralitico a causa hopi conmocion na Merca, E homber paralitico a wordo ranca na su cabey, saca y lastra for di su auto.
E incidente aki a tuma lugar den e cuidad Mericano Dayton, na Ohio. Riba e video por a mira con e homber color scur a wordo ranca y lastra for di su auto door di un agente policial. E homber na varios ocasion a bisa e agente policial cu e ta paralitico, cu e no por baha su so for di auto. E agente policial no a kere y no a worry cu locual e homber tabata bisando tampoco y a ranke violentamente for di den su auto.
Despues cu e video di e detencion violento a sali den publicidad, esaki a causa un conmocion grandi, mirando con e agente a atende cu un persona cu limitacion fisico. E gobernador di e estado a yama e imagennan aki hopi preocupante. Tambe diferente organisacionnan di drechonan humano a expresa nan asco pa locual a sosode. E detencion violento aki a tuma lugar fin di september ultimo.
Den e video por a mira e homber Clifford Owensby (39) ta wordo pidi pa e agente policial pa baha for di auto y Owensby na su turno ta bisa e agente cu e no por baha su so for di auto pa motibo cu e ta paralitico. Aki ta sosode un intercambio di palabra den cual e homber ta bisa e agente cu e no kier pa e mishi cu ne. Na final e situacion ta bay for di man y e agente policial ta ranca Owensby na un forma hopi violento for di den su auto, ta bente riba vloer y ta pone den boei.
Courtesy:NBC News
E detencion tabata relaciona cu un accion di polis, segun e polis nan a mira e homber aki sali for di un cas caminda ta bende droga. Despues cu e homber a keda deteni a haci control den su auto y no a haya droga, solamente poco placa cash.
E homber a entrega keho contra e polis pa e trato ‘inhumano cu e la ricibi di e agente policial.


text:
Mientras cu ainda e situacion ta dificil, WEB Aruba NV a informa cu lo reintroduci e multa di dies florin (Afl. 10,=) na momento cu un cliente no cumpli cu su pago na tempo. Manera ta conoci, mensualmente WEB ta saca su cobransa pa uzo di awa, tanto domestico como comercial y ta stipula un ultimo fecha di pago. E motibo di esaki ta pa encurasha clientenan pa cumpli cu nan pago den e tempo stipula.
Na otro banda, WEB tambe tin un cantidad di compromisonan, entre otro cu banconan y su creditornan, pa cual e mester por conta riba entrada fiho tur luna y na tempo. Door di e mal custumber di paga laat, a introduci un multa di 10 florin riba cada recibo cu e cliente paga laat. Hasta a splica cu ora haci transferencia via banco, cu mester manda prueba di ki dia a paga pa evita cu e suma ta subi e cuenta di WEB laat of desues di e ultimo dia di pago.
Durante pandemia, clientenan a haya nan mes man mara y cu hopi reto financiero. Un cantidad di cliente, cu tradicionalmente ta bon pagado, a haya nan pega pa cumpli cu e pago durante e tempo stipula. Negoshinan tabatin problema pa paga salario na tempo, pues e trahadonan ta haya nan cu e reto pa cumpli cu nan debenan tambe. Otronan a realisa cu nan doño di trabou a baha nan salario ten a 60% pa luna, mientras cu nan gastonan taata fiho.
Cu e realidad aki riba mesa, WEB a opta pa di su banda, ofrece un ayudo na su clientenan. A elimina e multa ora di paga laat pa duna un man y pa no haci e peso mas pisa riba e clientenan cu tabata “struggle” cu nan debenan di tur luna. Pero, mirando cu e situacion economico ta drechando y cu mayoria negoshi ta yegando nan entrada normal y trahadonan a cuminsa cobra normal of casi henter nan salario compara cu prome cu e pandemia, a opta pa reintroduci e multa desde dia 1 di januari 2022.
Consecuentemente nos a acerca algun cliente pa puntra nan opinion tocante e multa cu lo mester paga entrante 2022.
E opinion tabata mixto den comunidad, mirando cu ainda e situacion no ta manera custumber, ni na e manera normal di custumber, cu tur hende ta cobra manera mester ta. Tin hende ta cobra laat of no riba e fecha di custumber of prome cu e fecha cu tin riba e recibo cu ta indica cu e recibo ta vence. Esaki lo bira un presion riba esunnan cu no tin un entrada stabiel y of fiho.
WEB ta cla pa cobra mas placa, pero algun cliente a sigura cu kier cobra placa cu nan no tin. Algun a remarca cu esaki no ta un manera pa yuda e pueblo, cu ainda no tin e stabilidad financiero.
Pero mescos cu tin e grupo contra reintroduccion di e multa, asina tin un grupo cu ta completamente na fabor! E grupo specifico ey a menciona cu mester cumpli y cu e recibo ta indica claramente e ultimo dia di pago. Ta sinti cu ciudadanonan mester bira mas consciente tambe cu nan debenan di tur luna. No por ta asina cu tanten cu e companianan di utilidad no corta suministro, cu ta e ora ey ta core bay paga. Mester tin un disciplina propio pa cumpli tur luna sagradamente, sin cu mester duna multa ni nada. Si tur hende paga nan debenan ora cu nan kier, anto e ora ey e negoshinan en cuestion tambe lo bay bancarota pa falta di entrada sigura y na tempo.
Pesey, e unico opcion awo ta pa manera bo cobra, paga bo cuenta pa bo scapa pago di multa di dies florin. Tin usuario ta corda ainda cu e multa tabat’ey semper, e mihor cos ta pa evita paga laat. E manera pa evita e multa di dies florin, ta pa paga bo cuenta na tempo!


text:
KRALENDIJK – Djasabra tras di lomba ofisina di Turismo a organisá otro “Taste of Bonaire”. E biaha aki den un tremendo ambiente ku tema TURISMO relashoná ku siman di turismo. E aktividat manera semper a tuma lugá den playa den Parke Wilhelmina. Steel band Silver Bullet a toka i e grupo di brasbènt ‘Casa d’Musika’ a presentá. Den e parti di show Grupo di baile di ‘Dance Sensation Dansschool Bonaire’ a duna un bunita presentashon e anochi. Durante e aktividat entre otro a regalá diferente avion di blas, esaki relashoná ku selebrashon di 100 aña di eksistensia di e kompania di aviashon ‘Koningklijke Luchtvaart Maatschappij N.V.’ (KLM).
E siguiente “Taste of Bonaire” lo tuma luga dia 2 di novèmber ku e tema Healthy i despues dia 21 di desèmber lo tin e ‘Christmas Shopping Night’.
E kombinashon di potrèt ta ilustrá parti di e ambiente fin di siman tras di lomba.


text:
CONTRIBUICCION DI PPA NA E SOLUCION DI E CRISIS DEN CENTRO DI ORANJESTAD !!
BENNY NISBET (PPA):
CONTRIBUICCION DI PPA NA E SOLUCION DI E CRISIS DEN CENTRO DI ORANJESTAD !!
Anja 2017 a inicia y un di e prome topico cu merece di ta riba agenda di Conseho di Ministro y parlamento di Aruba ta ‘Oranjestad nos capital’ esta e centro di Oranjestad muy enspecial.
E maneho fatal di gab Mike Eman(AVP) y x ministro Otmar Oduber(P.O.R) a causa suficiente danjo na nos capital Oranjestad.
PPA ta cuminsa reconoce cu gab Mike Eman a inverti basta finanzas den Oranjestad contrario na otro districto cu a ricibi masha poco mes .. …hasta PPA ta projecta esaki como mas cu 2000 million esta 2 billion di florin na Oranjestad. Oranjestad berdad a hanja un inversion enorme pero na mes momento Oranjestad nos capital no a hanja un bida manera el a merece despues di un inversion asina.
Pakiko ? Di con ? Unda gab. Mike Eman a faya anto ?
Esaki a consecuencia di algun decision unda otro interes a worde mara na e funcionamento di Oranjestad como nos capital. Gab. Mike Eman cu x ministro de Mezaalias the Mess como ministro di Finanzas a hinca Aruba den un crisis financiero creando un debe nacional di otro mundo. Esaki a causa cu caha financiero di gobierno a keda sin suficiente fondo pa funciona. Basa riba esaki gab. Mike Eman (AVP) a tuma e decision pa pone un paro na e ‘subsidio’ cu gobierno ta duna anualmente na e compania di transporte publico esta Arubus. E Ministro principalmente responsabel pa e decision aki tabata Min Pres Mike Eman, Min Mike de Meza alias THE MESS y min Otmar Oduber encarga cu Arubus NV y Min di Finanzas sr. Bermudez. Esaki a pone cu x-ministro Otmar Oduber(awe P.O.R) a lanza e idea pa crea un ARU-PARKING na unda cu ARUBUS lo mester por logra fondo p/m di e idea aki. ARU-PARKING su meta a bira cobra pueblo pa parkeer nan auto den centro di Oranjestad pa despues move banda di e hotel grandi y seguidamente na Noord, Sta Cruz, Savaneta y San Nicolas unda cu lo por tin un concentracion di pueblo sea pa comercio of pa sitio unda gobierno ta duna servicio !! Pero e introduccion di Aru-parking den centro di Oranjestad a dal pueblo hopi duro esta cobra pueblo pa parkeer riba sitio cu a worde traha cu belasting di pueblo y pa colmo usa di un ‘klem’ pa klem propiedad di pueblo a causa un tsunami di malcontento !! ……Pueblo a stop di bai Oranjestad nos capital pa hasi nan ‘shopping’ y comercio a bira esun cu a worde seriamente perjudica !!
E introduccion di e ‘street-trolley’ na forma robez tambe a hasi danjo na e centro di Oranjestad !!
Y e decision pa ‘stop’ trafico den centro di Oranjestad esta nos caya grandi tambe tabatatin un effecto negativo riba Oranjestad nos capital !
Entodo caso cu tur e inversion den ‘Oranjestad nos capital’ e locual a desea di mira esta un movicion di henter contento bishitando nos capital tanto local como bishitante no a tuma lugar. Manera PPA ta menciona hopi ciudadano no ta bishita Oranjestad y esnan cu bishitele ta hasi esaki den un pura di otro mundo…nan kier sali for di Oranjestad pa kaba e pensamento di nan auto geklem ta enforsa e pensamento aki.
Awor cu anja 2017 a habri …PPA ta exigi pa gab Mike Eman (AVP) tuma e sigiente decisionan:
Esaki como soluccion pa e epoca ‘scur’ di ‘Oranjestad nos capital’.
1. Ta ELIMINA e tarea di Aru-parking inmediatamente !
Cu esaki ta prohibi e uso di ‘klem’ den cualkier forma riba e isla di Aruba !! Ta prohibi pa e tarea di Aru-parking por bai pa cualkier otro sitio riba nos Isla. Un punto final na e capitulo scur aki !!
2. Ta introduci un tarea positivo pa Aru-parking esta un ‘Aru-guide & Information Service’ pa juda nos pueblo como nos bishitante cu informacion durante e bishita pa Oranjestad. E personal cu antes ta pone boet y klem lo mester hanja un adaptacion di nan tarea den ‘historia’ di Aruba y naturalmente e historia y desaroyo di Oranjestad pa nan por duna e informacion na pueblo y bishitante.
3. Gobierno lo mester duna D.O.W e instruccion pa inmediatamente crea un plan pa un ‘plaza’ na final di Caya G.F. Croes net p’ariba di x Niki Habibe…un plaza cultural na unda lo bende souvenir, arte, cultura y presente nos folklore den tur su faceta. Esaki pa hasciele atractivo pa turista baha na final di caya tambe !!(anotacion…..tuma un ejempel di con un ambiente positivo tin rond di ‘djiespi’s diabierna atardi).
4. Na mes momento gobierno en cooperacion cu Mambo lo mester presenta un plan di mercadeo pa e ‘centro di Oranjestad’ na tur instancia envolvi den e ‘mercadeo y sales’ di Aruba como destinacion turistico y e linea di barco turistico cu ta sirbi nos pais !!
5. Gobierno di AVP lo mester realisa cu nan NO a presenta nunca ningun vision di con e gobierno Eman ta mira desaroyo di Oranjestad y como tal maske ta hopi laat gab Mike Eman (AVP) mester presenta un ‘vision’ pa desaroyo di Oranjestad y den cual parti di Oranjestad gobierno lo prefera di mira cierto desaroyo p.e. commercial, turistico y financiero. Gobierno lo por ofrece un pakete di incentivo fiscal tambe pa logra e vision aki ! Como tal Consejo di Ministro lo mester tuma un decision pa un comission di gobierno, MAMBO y/of otro instancia comercial pa traha un vision asina …pa jena e vacio awor cu gobierno di AVP a faya barbaramente casi ocho anja largo.
Esaki ta un par di idea di PPA cu lo por contribui na un solucion pa ‘Oranjestad nos capital’ e Centro di Oranjestad y nos Caya grandi commercial/turistico pa nos lubida nos mundo financiero !! Nos pueblo mester realisa e importancia di ‘Oranjestad como nos capital’ pa nos Isla, nos pueblo pero mas ainda como un destinacion turistico den Caribe. Pesey PPA tin nos vision pa inverti den un vision/projecto di un Aruba World Trade Center pa expande y accentua e ‘rol’ cu Oranjestad nos capital ta junga den nos economia arubano. PPA lo bin bek riba esaki den futuro.
Aruba, 7 januari 2017
Lider Politico di PPA BENNY NISBET


text:
KANSELASHON DI ÈRFPAGT
Kanselashon di èrfpagt ta nifiká ku e doño di e terenonan, den e kaso aki Gobièrnu, ta kanselá e akuerdo di èrfpagt ku un persona (hurídiko). Esaki por sosodé den kaso ku e persona (hurídiko) no kumpli ku e akuerdonan di èrfpagt.
Dikon kanselashon?
Gobièrnu por kuminsá e prosedura di kanselashon. Esaki por, entre otro, den e siguiente kasonan:
- Bo a risibí un parsela den èrfpagt, pero bo no a kuminsá traha e kas den 6 luna òf bo no a kaba di traha e kas den 2
- Sin e pèrmit rekerí bo a duna e tereno un otro destinashon for di loke a palabrá i duna bo e den èrfpagt
- Bo no a kumpli ku bo obligashon di pago di e kanòn di èrfpagt.
Kiko ta e prosedura di kanselashon?
Bo ta risibí un karta sertifiká (aangetekend) di Domeinbeheer den kua, bou di menshon di e motibu, ta informá bo tokante finalisashon di e derechi di èrfpagt.
Na mes momentu bo ta haña oportunidat pa bo kumpli ku bo obligashonnan den un periodo kòrtiku. Si akaso bo no reakshoná riba esaki, bo ta risibí un di dos karta sertifiká ku e intenshon di kanselashon.
Despues ku e término stipulá den e promé karta vense, Domeinbeheer lo kontinuá e proseso di kanselashon di forma hurídiko. Den e kaso aki un findishi lo tuma lugá di e derechi di èrfpagt ku e ophetonan ku ta riba e parsela.
E proseso di kanselashon lo tèrminá den kaso ku bo eliminá e motibu di e kanselashon. Den kaso di un retraso di pago por ehèmpel, esaki ta e kaso ora ku paga e fakturanan habrí.
Si akaso bo no ta di akuerdo ku e intenshon di kanselashon, bo por entregá un karta di opheshon na Sentro di Servisio di Domeinbeheer.
Kiko ta e kostonan?
Den kaso di kanselashon Gobièrnu lo por kobra bo kostonan di notario, abogado i limpiamentu di e tereno.
PREGUNTANAN FREKUENTE:
Mi tin un tereno di èrfpagt, pero mi no ta bai konstruí mas riba dje. Mi mester kanselá e èrfpagt?
Si, bo por tèrminá e akuerdo di èrfpagt dor di entregá un petishon na Sentro di Servisio di Domeinbeheer i entregá e derechi di èrfpagt na Gobièrnu. Na momentu ku entregá e derechi di èrfpagt bèk, bo mester kumpli sí ku bo obligashonnan di pago ku ta pendiente ainda, i tambe kostonan di notario.
Mester registrá tèrminashon di e término di èrfpagt den Registro Públiko (Kadaster). Esaki tin konsekuensianan finansiero.
DOKUMENTONAN NESESARIO
Sierto dokumento ta nesesario pa atendé kada kaso. Den e kaso aki, e dokumentonan ku sigur ta nesesario ta:
- Formulario di petishon (tuma i yena esaki na Sentro di Servisio di Domeinbeheer)
- Bo sédula òf pasport válido (na Sentro di Servisio di Domeinbeheer ta saka kopia di esaki)
- Stampia di 10 florin
- Akta di notario
Tene kuenta ku ta posibel ku den sierto kaso spesífiko tin mester di dokumento adishonal.


text:
UNIVERSAL NA DECLARASION I DERECHO SIHA PARA I TAOTAO
Preambulo
Asi como i recognision pot i inherente (natural)na dignidad yan pot i pareho yan inahenable (tisina maamot) na derechon todo i membron i humano na familia guiya i fundacion i liberta, justicia yan pas gi todo i tano.
Asi como i dinisatende yan i denisprecia i derecho siha para i taotao manhuyon ti civilisao na finatinas siha ni esta hasen insulta i consencian i taotao yan i finato gi tano anai taotao siha umagosa i libertad kumentos, yan hinenge yan libertad gine minanao yan minalago esta maproclama como i mas takilo na aspirasion (tinanga) i comodo (regular) na taotao siha.
Asi como necesario, yangin i taotao ti para uenebliga na uespiha recurso (hinagon), como i utimo na fandiskansayan gi rebulasion contra i crueldad yan bahacion enao na i derecho siha para i taotao umaprotehe nui arreglon i lai.
Asi como necesario na umaadelanta i kinalanten i amestao (inamigo) na relasion siha entalo nasion siha.Asi como i taotao i Unidos Nasion siha guaha gi halom i Charter masasegura i hinegen niha gi fundamental na derecho siha para i taotao, gi dignidad yan chatbale ya i humano (taotao) na persona yan i pareho na derecho i lahe yan i palauan yan esta madetermina na umaadelanta progresson social yan mas prisocio na standard siha pot linala gi mas dankulo na libertad.
Asi como un comodo na kininprende pot este nana umaobtene, gi i cooperasion yan i Unidas Nasion siha, i maadelantan i universal na respecto para yan i maguadian i derechon taotao yan fundamental na libertad siha.
Asi como un comodo na kininprende pot este na derecho yan libertad siha i mas importante para i kabales na marealizasion este na linala.
Pago, Pot eso,
i Heneralna Assemblia
aproklama
este i Universal na Declarasion i Derecho siha para i Taotao, como un comodo na standard i obtenamenten para todo i taotao siha yan todo nasion siha, esta i utimo na kada individual yan kada organon i sociedad, ugagaige ha este na Declarasion todo i tiempo gi hinason niha, ya umafatinas mano i sina gi finanague yan educasion para uma adelanta i respeto para este na derecho yan libertad siha yan gi manera ni progresibo, nasional yan inter-nasional, para umaasegura i universal na maguadian niha, tanto i mangaige na taotao siha gi territorio ni gaige gi papa jurisdicksion niha.
Articulo 1.
Todo taotao siha man mafanago libertao yan pareho gi dignidad yan derecho siha, man manae siha hinaso yan consiencia yan debe de ufatinas contra uno yan otro gi un espiritun chumelo.
Articulo 2.
Todo man qualificao nu todo i derecho yan libertad siha ni manmalatnos gi halom este na Declarasion, sin nihafa na distingasiongi maseha hafa na klase, asi como rasa, kulor, sexso, linguahe, relihon, political pat otro opinion, nasional, pat original social, properdad, parto, pat otro statulo (estao).
Ademas, taya distinguasion sina umafatinas ni maapela gi i fundamenton political, i jurisdicksional pat i internasional na estao i tano pat i teritorio ni gaige un persona, maseha gui independensia, encargo, ti agobierbena gui pat papa maseha hafa otro na restriksion i minagas gobiernamentonna.
Articulo 3.
Todo mangai derecho pot linala, libertad yan seguridad i persona.
Articulo 4.
Taya sina mamantene como esclabo pat servidumbre; esclavitudu yan i commercion esclavo umapribe gi todo i klasen niha siha.
Articulo 5.
Taya sina masometido (manamerese) nui agoniado (na chatflik) na kastigo pat nui cruel, ti para taotao pat deshonrao na tratamento pat kastigo.
Articulo 6.
Todo man gai derecho na ufan marecognisa maseha mano como persona gi menan i lai.
Articulo 7.
Todo man pareho gi menan i lai yan man gai derecho sin nihafa na descriminasion nui pareho na proteksion i lai. Todo man gai derecho nui pareho na proteksion kontra kuatkuet discriminasion gi kinentran este na Declarasion yan kontra kuatkuet estimular nui eso na discriminasion.
Articulo 8.
Todo mangai derecho nui un effectibo na remedio ginen i man kaps na nasional na tribunal siha para finatinas siha ni acocontra i fundamental na derecho siha manae gui ginen i constitucion pot i lai.
Articulo 9.
Taya sina na sometido nu i arbitrario na inaresta, detension pat destierro.
Articulo 10.
Todo man gai derecho gi kabales na ekualidad nui un faborable yan mababa’para i publico nui un independente yan tai fabor na tribunal gi i madeterminasion i derechona yan obligasionna siha yan maseha hafa na acusasion ni criminal kontro guiya.
Articulo 11.
- Hayi ma akusa gi penan chatmanhu'la mangai derecho para u fanma po'lo como inosenti asta-ki guaha ebidensia na umisao sigun gi lai ya u ma garantia na u mana guaha nisisariu na dinifendi.
- Taya sina ma akusa na umisao gi kuatkuet pena pat finatinas yan sinangan como ti guiya umisague' gi papa nasional na lai, gi tiempo anai makumiti i isao. Desde sed ti debi di u mas makat i pena kontra uno ni mas aplikable gi tiempo anai gumuaha pena.
Articulo 12.
Taya sina masumetido nu i arbitrarion na inentalo gi i secretuna, familiana, gumana pat corespondenciana, oset para uataka i honrana yan reputasiona. Todo mangai derecho nui proteksion i lai kontra eso na inentalo pat inataka siha.
Articulo 13.
- Todo man gai derecho nui libertad na movimiento yan residencia gi halom i rendelon kada stado.
- Todo man gai derecho na udingo katkuet tano, incluso i tanona, yan para ubuetta gui guato ti tanona.
Articulo 14.
- Todo man gai derecho na ualigao yan para ugosa gi otro tano siha asilo (linihen) gine kastigo.
- Este na derecho ti debe umainvoka gi kaso pot persucusion (kastigo) siha naturalmente dumoko ginen ti political na isao siha pat ginen finatinas siha ni acocontra i intension yan principal siha i Unidos Nasion siha.
Articulo l5.
- Todo man gai derecho nu un nasionalidad.
- Taya ni uno sina maarbitariomente maamot nu i nasionalidadna oset marenuncia ni derecho para utulaika i nasionalidadna.
Articulo l6.
- Lalahe yan famalauan ni kabales idad niha, sin nihafa na restriksion kauso pot rasa, nationalidad pat relihion, man gai derecho na ufan asagua yan para ufan gai familia. Mangai derecho siha pot kasamento, duranten umasaguan niha, yan inadespatan i kasamento.
- Kasamento debe de umahatme solo que gi libertao yan kabales na consentimenton i para ufan asagua na persona siha.
- I familia guiya i natural yan i fundamental na gurupon dinanna i sociedad yan gai derecho gui nui proteksion ginen i sociedad yan i stados (lugana).
Articulo 17.
- Todo persona man gai derecho para ugai properdad namaisa yan loque gi associasion yan otro siha.
- Taya ni uno sina arbitariomente ma amot nui properdadna.
Articulo 18.
Todo man gai derecho para ufan man haso gi libertad, consciencia yan relihion; este na derecho ha inklulusa libertad para utulaika i relihionna pat hinengenna, yan libertad maseha guiya namaisa pat gi dinanna yan otro siha gi publico pat privado, para umanifesta i relihionna pat hinengenna gi finanague, mapractica, inadora yan guinadda.
Articulo 19.
Todo man gai derecho para libertad na opinion yan expresasion; este na derecho ha inklulusa i libertad para usustiene opinion sin nihafa na inentalo yan para uespia, uresibe yan ulaknos informasion yan idea siha gi maseha hafa na media yan sin considerasion pot nuebon niha siha.
Articulo 20.
- Todo man gai derecho para libertad na assemblia yan asociasion ni pacifico.
- Taya sina maobliga para uhalong gi un asociasion.
Articulo 21.
- Todo man gai derecho para ufan naonao gi i gobiernamenton i tanona, derektamente pat ginen i libertad ni maayek na representante.
- Todo man gai derecho nui pareho na accesso (entrada) para i servicion publico i tanona.
- I minalago i taotao debe de i fundamental i autoridad i gobiernamento; este na minalago debe de umanaanok gi tempo-pot-tempo yan magahet na election siha ni debe ginen i universal yan pareho na boto yan debe de umaconsige gi secreto na botasion pat gi ekuivalenten libertao na manera siha para man bota.
Articulo 22.
Todo, como membron i sociedad, man gai derecho para i social na seguridad yan gai derecho para managuahan i seguridad, ginen i nasional na prenekura yan internasional na co-operasion yan gi acondancia yan i organisasion yan guinahan i kada uno na stado, i economia, social yan cultural na derecho siha ni tisina machanda i dignidadna yan i libertao na inadelantan i personalidadna.
Articulo 23
- Todo man gai derecho para ufachocho, para libertao na enaye empleo, para virtuoso yan faborable na condision i checho yan para proteksion kontra ti empleado.
- Todo, sin nihafa na discriminasion, man gai derecho nui pareho na apas para i pareho na chocho.
- Todo man machochocho man gai derecho para virtuoso yan faborable na compensensia asiguridot para guiya mismo yan i familiana un linala bale yan humano (taotao) na dignidad, yan maumentaye (masaplemente) yangin necesario, nui otro medio siha na proteksion social.
- Todo man gai derecho para uforma yan usaonao gi inetnon comercio siha para i proteksion i interesna siha.
Articulo 24.
Todo man gai derecho para udeskansa yan tai ocupasion, incluso mididao na oran choch siha, yan tempo-pot-tempo na haanen gupot ni maapase.
Articulo 25.
- Todo man gai derecho para un standar na linala ni nahong para i hinemlo yan felicidadna yan para i familiana, incluso nenkano, magago, guma yan estiman medico yan necesario na servicion social siha, yan i derecho para seguridad inkaso na tiempleao, minalango, ininutet, biudo pat biuda, inamko pat otro ni fatan i linala gi circumstancia ni tangue gi sisinana.
- Maternida (humana) yan infancia (neni) mangai derecho para special na inistema yan ayudo. Todo famaguon, maseha mafango gi estao kasamento pat ahe, debe de ugosa i pareho na proteksion social.
Articulo 26.
- Todo man gai derecho nui educasion. Educasion debe de sin apas, polomenos gi elmentario yan i fundamental na eskalera siha. Elementario na educasion debe de obligao. Teknical yan profesional na educasion debe umana guaha heneralmente yan i latakilo na educasion debe de kabales na hatmiyon para todo sigun i mireto.
- I educasion debe de umaderihe para i kabales yan i manametgot i respeto pot derechon humano siha yan fundamental na libertad siha. I educasion debe unadelanta inakumprende, siningon, yan inamigo entalo todo i tano siha, rasa pat gurupon relihion siha, yan debe uomenta i checho i Unidas Nasion siha para i masuseten i pas.
- I mManaina man gai primet derecho para uayek i klasen educasion ni para umanae i famaguon niha.
Articulo 27.
- Todo man gai derecho libertao para usaonao gi i cultural na linala i comunidad, para ugosa i arto siha para usaonao gi sientifico na adelantamente yan i beneficiona siha.
- Todo man gai derecho pot i proteksion i moral yan material na interes siha umuhuyon ginen todo sientifico, literario (tinige) pat producsion artistico ni eso guiya autor (fumatinas).
Articulo 28.
Todo man gai derecho para un social yan internasional na arreglo anai i derecho yan i libertad siha ni man mapolo guine na Declarasion usina marealisa kabales.
Articulo 29.
- Todo man gai obligasion para i comunidad anai solamente i libertad yan kabales na adelanto i personalidadna sina makonsige.
- Gi i ninaseben i derechona yan libertadna siha, todo ufan sometado (tokante) nui restriksion siha ni man madetermina gi lai solamente pot i intensiom i ma aseguran i ginagagao na recognision yan respeto para i derecho yan libertad i pumalo siha yan i inafacha i virtuoso na ginagao moral, areglao na publico yan i heneral na prosperidad ni un democratico na sociedad.
- I derecho yan libertad siha tidebe umausa gi kautkuet manero ni contrario yan i intension yan i motibon i Unidas Nasion siha.
Articulo 30.
Taya gi este na Declarasion usina mainterpete como haimplilika (hasasangan) para kuatkuet stado, gurupo pat persona kuatkuet derecho ni para usaonao gi kuatkuet actividad (chocho) pat para ufatinas kuatkuet acto madesigna para i destruksion i kuatkuet derecho yan libertad siha ni man mapolo guine na tinige.


text:
WILLEMSTAD – E buki na papiamentu titulá “Pa semper den mi kurason” a keda entregá na Minister di Enseñansa, Siensia, Kultura i Deporte sr. Sithree ‘Cey’ van Heydoorn. E buki a keda skibí pa sra. Achanty Damice-Thomasa spesialmente pa siña nos muchanan kon pa dil ku pèrdida di un ser kerí den famia.
Sra. Achanty Damice-Thomasa a skirbi pa muchanan di 7 te ku 12 aña ku ta pasando den e proseso di luto despues ku un ser kerí di nan a fayesé. Mucha no sa kon dil ku e proseso di luto na e manera korekto. Konsekuentemente nan por bira agresivo, pèrdè interes den vários aktividat i nan prestashon na skol ta bai atras.
Tin biaha mayornan tambe ta den nan doló i no sa kon yuda nan mes te pa guia nan yunan. Netamente pa e motibu akí e buki a keda skibí.
Meta di e buki ta pa muchanan rekonosé ku no ta nan so ta di luto i asina por aliviá e proseso. Alabes e ta sirbi komo guia pa mayor i mucha den e situashon. A enfatisá tambe pa e buki ta na papiamentu, komo ku e tópiko ta delikado i ta importante pa e ta den e mucha su idioma materno.
Minister van Heydoorn a keda sumamente enkantá ku e buki komo ku e ta un tópiko aktual pa yuda nos muchanan den e tempunan difísil akí.
Minister ta rekomendá pa tur siudadano ku ke aportá, pa sigui ku esaki i a gradisí sra. Achanty Damice-Thomasa pa su gran aporte na nos komunidat.


text:
Hulandes
Hulandes den e programa multilingual
Ya desde scol preparatorio e alumnonan den scol multilingual ta familiarisa nan mes cu Hulandes. Nan ta haya 3 les di 30 minuut tur siman cu ta keda ofreci den forma di wega interactivo cu sosten di hopi material concreto.
Den klas 1 e alumno ta sigui desaroya su conocemento oral (mondeling) di e idioma Hulandes, preparando su mes pa den klas 2 e por cuminsa lesa y skirbi na Hulandes. Ta haci uzo di e material di “Taalsprong” cu ta continua cu e forma ludico cu e alumno a siña Hulandes den scol preparatorio y ta amplia esaki.
E material di Taalsprong tambe ta consisti di un manual, CD, poster, buki di tarea y flashcards. Mescos cu den scol preparatorio e metodo ta rekeri hopi material concreto tambe. Door cu e alumnonan no ta siña lesa e palabranan na Hulandes ainda, esaki tin como bentaha cu e alumno no ta limita na palabra simpel pa lesa, manera “maan-roos-vis-sok” etcetera.
Den e scol multilingual e alumno ta siña palabra hopi mas complica manera het restaurant, de ober, de gast, de serveerster, het fornuis, etcetera. Mescos cu e metodo Taalpret den scol preparatorio, e metodo Taalsprong tambe ta ofrece cada palabra cu su articulo (lidwoord) ya cu pa nos cu ta siña Hulandes como idioma stranhero tin biaha ta dificil pa corda e articulo corecto cu cada palabra, pues e metodo ta pone extra atencion pa cu esaki.
Entrante klas 3 te final di klas 6 e alumnonan ta sigui cu nan desaroyo di Hulandes na un manera sistematico. Pa e klasnan 3 te cu 6 di e dos scolnan piloto basico multilingual a desaroya material adicional pa uza banda di un metodo existente pa Hulandes, cu ta e metodo Taalleesland. E material adicional ta consisti di un manual adapta y un buki di tarea cu tarea adicional. E materialnan aki ta tene cuenta cu loke e mucha ta siña na e mes momento na Papiamento y loke el a siña caba na Hulandes den e añanan anterior. Door di sigui acerca Hulandes como un idioma stranhero, e material adicional ta pone extra atencion na loke pa nos alumnonan ta aspectonan un tiki mas complica di e idioma Hulandes. Y naturalmente cu den e material aki ta sigui enfoca hopi riba desaroyo y ampliacion di vocabulario, esta conocemento di palabra na Hulandes.Scroll To Top


text:
– Part 1
Skirbi pa: Gregory Bronswinkel Aruba, March 2021
“Oma y Opa a registra caba pa vacuna ariba e App of e website di DVG? Pasobra Oma y Opa por hasie ariba cel of ariba computer, e ta fasil!”
“Ma mi yiu, nos no tin computer, y nos no sa con pa hasie ariba cel tampoco, con nos ta hasi awor?!”
Na Aruba nos tin varios websites y portalnan online di gobierno. Algun di esakinan ta: Aruba Health App di DVG, BO Impuesto di SIAD, DIMAS su e-registracion, DPL su e-registracion, MiSVB di SVB y algun otro portalnan online. Mayoria di esakinan ta traha riba nan mes y no ta conecta cu otro sistemanan di gobierno. Esaki lamentablemente ta ensera tardansa, falta di eficiencia di han?a informacion necesario di un departamento pa otro.
Gobierno mester ta conciente cu nan no por permiti y nan no tin e recursonan tampoco pa ta “proefkonijn” pa cu ideanan incompetente of agendanan sin sentido, manera votamento y conteo electronico.
Ora di considera e balor berdadero di e plataformanan digital aki, dos pregunta cu ta esencial ta:
1. E plataformanan digital aki ta hasiendo e bida di tur nos hendenan mas fasil y mihor?
2. E plataformanan digital aki ta hasi cu e departamentonan di gobierno ta duna mihor servicio, ta traha mas eficiente, y cu responsabilidad pa cu e ciudadanonan cu nan ta sirbi?
Mescos cu Oma y Opa, hopi otro hende no tin e manera ni conosimiento tecnico pa atende cu e sistemanan digital aki. Esaki ta treciendo hopi mas stress den e comunidad y den e temponan dificial aki di Covid. Alavez, cuanto biaha ta bel e departamentonan aki pa ayudo y no ta han?a contesta, of ta han?a un answering machine, of ta keda 10 minuut ta warda y tin cu sera, perdiendo placa di gasto di telefon y tempo?
Tecnologia ta conosi mundialmente como un di e toolsnan di mas poderoso y esencial pa desaroyo inovativo, social y economico. E desaroyonan aki ta necesario, pero nan mester ta sostenibel pa un bon gobernacion y pa calidad di bida.
Pero con nos lo por hasi uzo di e oportunidadnan cu e plataformanan digital aki ta presenta?
Gobierno tin mester di campeon nan pa maneja y implementa un vision tecnologico, sostenibel y inovativo. Pero mester pensa bon ariba locual ta traha den nos mesun cultura y cu ta satisfice nos necesidadnan. E ora nos lo mester selecta cu cuidao y sin?a di nos mesun conosimiento, experiencia y tambe di otro profesionalnan.
Bottom Line
Con e plataformanan digital actual na Aruba ta afectando e calidad di bida y e derechonan humano di nos ciudadanonan? Paso awendia, hopi hende nan bida ta draai rond di e plataformanan digital aki. Hopi di nos ta biba, sin?a, traha y hunga tecnologia. Abilidad tecnico y un comunidad inovativo ta crucial pa logra yega na un pais cu un bon economia y desaroyo sostenibel. Pa nos por tin exito pa cu e desaroyo inovativo aki, nos mester tin un fundeshi solido di confidencialidad, integridad y disponibilidad.
Sin embargo, si e sistemanan aki no ta fasil pa tur hende por traha cu nan, ainda ta vulnerabel pa hackers, cu e riesgo y peligro pa nos privacidad y derechonan, nos mester corda, “Sopi pura ta sali salo!” y nos no mester ni pensa ariba votamento y conteo electronico prome cu nos rescata nos economia.
Ta continua den Part2...
Apreciabel Hendrik,
Skirbi pa Armand Hessels
Skibi pa sr Armand Hessels.
Autor ta conoci pa redaccion di Noticiacla y ta prefera keda anonimo
Skibi pa Booshi Wever
Skirbi pa Atan Lee


text:
Diahuebs ultimo Premier Evelyn Wever-Croes a organisa un cumbre virtual cu hobennan profesional, relaciona cu e negosacionnan cu Hulanda. E interes pa e cumbre aki tabatahopi grandi y e participantenan a haya hopi informacion. E cumbre a wordo televisa y a wordo sigui pa miles di persona.
A describi e problemanan financiero cu Covid a causa pa Aruba. Pa prome biaha den historia Gobierno a mira suentradanan baha cu 80% y mes momento a haya ta cubri hopimas gasto pa yuda sector priva. Hopi ta e companianan cu tabata core e riesgo di kibra y p’esey mesora Gobierno a prepara tres proyecto pa yuda nos comerciantenan pa evitaconsecuencianan mas serio pa tur. E ayudo di Gobierno tabatae subsidio di salario di 60% na tur doño di trabou cu wordoafecta pa e crisis, pa asina nan por paga salario di trahadonan, e asistencia financiero FASE na esnan cu perde nan trabou y e ayudo financiero di Afl. 4.000 na empresanan chikito y mediano.
Director di Finansas sr. Derrick Werleman a indica cu e problemanan financiero debi na Covid lo no ta e aña aki so, sino otro aña tambe.
E aña aki nos lo mester a marca un surplus di 40 miyon florin, pero awor debi na Covid nos ta premira un deficit 1.100 miyon florin debi cu entradanan a cay afo. Gobierno a dicididi no solamente yuda comerciantenan di sector priva, maneramenciona ariba, pero ademas di carga e deficit di AZV y SVB. Tur esaki ta montantenan hopi grandi, y p’esey ta causa e deficit asina grandi.
E deficit aki mester wordo cubri door di busca fiansa. Gobierno a cuminsa busca e fiansa riba mercado internacionalpero e mercado a cuminsa cera mesora cu Covid a bira un pandemia local. Asina mes Gobierno di Aruba a logra prestaun parti di mercado internacional y mercado local y tambe un parti di Hulanda.
Awor falta 682,4 miyon florin ainda y pa esaki mester acudiun biaha mas na Hulanda.
Pa otro aña, 2021, ta premira cu mester di 579 miyon florin pa financia.
E fiansa aki por wordo haci normalmente na diferente forma. Aruba por purba busca financiamento na mercadointernacional. Esaki no ta solamente hopi dificil, casiimposibel, pero tambe lo ta contra un interes hopi mas halto. Hulanda ta ofrece e fiansa aki na 0%.
Si Gobierno di Aruba haya un banco cu kier financia mes, mester pidi aprobacion na RijksMinisterraad segun Statuut y no ta sigur cu Hulanda lo duna e aprobacion aki.
Tin hende a sugeri pa Aruba presta placa na IMF of Worldbank, pero esaki no ta posibel pasobra IMF niWorldbank ta presta Aruba placa door cu nos ta parti di ReinoHulandes.
Premier a segura e participantenan cu Gobierno ta sigui den negosacion pa asina yega na un formula cu Hulanda cu ta den beneficio di tur ciudadano di nos pais. E hobennan a kedasumamente agradecido cu nan a wordo envolvi y por a participa y duna nan opinion. Ta obvio cu nos hobennan ta hopi interesa den e topico aki y ta consciente di e problemanan serio cu nos pais ta pasando aden.
“Hunto nos lo enfrenta e retonan y nos lo surpasa nan”, Premier Evelyn Wever-Croes a duna di conoce.


text:
WILLEMSTAD – Fundashon Kas Popular (FKP) ta prosesando interes di vários instansha finansiero ekstranhero ku ta interesá pa invertí den e mega proyekto di bibienda, Wechi. Arthur Con, direktor di FKP a bisa Ret Karibense, ku FKP ta obligá na konsiderá invershon di sèn djafó, pasobra ehersisionan pa lokalmente haña finansiamentu, ainda no tabatin éksito.
Arthur Con:” E invershonistanan ekstranhero a tende dje proyekto di Wechi i nan ta hopi interesá pa partisipá pa medio di finansiamentu”. Wechi ta un proyekto di kas sosial ku ta kosta mas ku 400 mion florin i ku mester realisá den 10 pa 15 aña.
Finansiá
FKP a aserká bankonan lokal ku e petishon pa finansiá e proyekto a base di un interes abou, di ménos ku 5 porshento. Segun Con, awendia ta kosta kasi 100 mil florin pa traha un kas di dos kamber. Esaki ta pasobra preisnan di material a subi, kompará ku 10 aña pasá. Ora ku fia 100 mil florin pa traha un kas, na interes di 5 porshento esei ta nifiká ku mas ku 400 florin pa luna ta bai na paga e banko bèk.
FKP no ta haña reakshon positivo di bankonan lokal pa un finansiamentu abou di maksimalmente 3 porshento. “Nos ta haña e kontesta ku esaki no ta posibel. Solamente si Banko Sentral hasi eksepshon i duna pèrmit na e bankonan pa nan hasi uso dje reservanan ku nan tin, ku aktualmente ta generando sero porshento.” E direktor di FKP ta splika ku si FKP por haña e sèn ei pa usé den proyektonan di kas sosial, ku aprobashon di Banko Sentral, e bankonan lokal ta dispuesto pa finansiá proyektonan pa kas sosial, na interes di tres porshento.
Arthur Con: ”Pero ora ku nos puntra Banko Sentral, kon ta pará ku esaki, e no ta kontestá. Pero nos no ta entregá i ta keda insistí ku nos mester por finansiá e proyekto ku instanshanan finansiero lokal tambe.
Normanan
Presidente di Asosiashon di Bankero, Daniel Hodge, ta lamentá si resultá ku ta solamente instanshanan finansiero di eksterior lo partisipá den Wechi, pasobra naturalmente invershon lokal den e proyekto tambe ta deseabel. Sinembargo tin norma i reglanan di indikashon ku bankonan lokal mester kumpli kuné. Esaki ta nesesario pa e bankonan ta saludabel i pa e klientenan por ta trankil i tin e konfiansa ku nan sèn na banko ta sigur.
Supsidio di hür
FKP tin 8.400 famia inskribí pa un kas. Mayoria dje famianan no tin entrada sufisiente pa un hür normal. Si nan haña un kas nobo di 400 florin, tòg nan mester di supsidio di hür.


text:
Entidat Públiko Boneiru a finalisá su evaluashon di e impakto sosial ekonómiko di COVID-19 riba kosto di bida i komèrsio na Boneiru. E evaluashon tabata dirigí riba sektornan krítiko manera turismo i logístika i a identifiká e pasonan ku ta nesesario pa hasi rekuperashon for di e pandemia mas fásil.
A presentá e konklushonnan den un dokumentu titulá ‘COVID-19 Post-Disaster Needs Assessment (PDNA) Bonaire: Socioeconomic Assessment Report’, ku ta públikamente optenibel riba e wèpsaitnan di Entidat Públiko Boneiru i Kámara di Komèrsio Boneiru.pdf (bonairechamber.com). E rapòrt di evaluashon i garantia ta resultado di un koperashon eksitoso entre Entidat Públiko Boneiru, Kámara di Komèrsio Boneiru, Programa Mundial di Alimento (World Food Program – WFP), Banko Mundial i Union Oropeo.
E análisis di e prestashonnan makro ekonómiko di Boneiru ta kalkulá un bahada di 23,1% di e kalkulashon básiko di e Produkto Doméstiko Bruto pa 2020 den ousiensia di COVID-19 i un bahada di 19,3% kompará ku 2019. Esaki ta komparabel ku otro ekonomianan ku ta dependé di turismo den Reino Hulandes. E rapòrt ta konkluí ku sin intervenshon finansiero ta kalkulá ku ekonomia lo a eksperensiá un bahada di 36,2%.
Hennyson Thielman, diputado di Ekonomia, Turismo i Finansa den Kolegio Ehekutivo di Boneiru: ‘E rapòrt di PDNA akí ta laga nos mira kon vulnerabel nos ta komo Boneiru pa kalamidat, ku un enfoke spesífiko riba COVID-19 i e impakto riba e situashon sosial i ekonómiko di nos isla. Nos tur tabata sa ku e impakto lo tabata grandi, pero sifranan di e rapòrt akí ta mustra kon duru e realidat ta.’
‘E rapòrt akí ta sirbi komo instrumento pa hiba kòmbersashonnan profundo ku nos partnernan i interesadonan i ta duna informashon tokante desishonnan importante ku nos ta keda tuma pa futuro di nos isla. Sin duda mi ta kere den forsa i resistensia di nos hendenan boneriano i mi ta konfia ku nos ta salí mas mihó i mas fuerte for di e krísis akí.’
Cherety Kirindongo, direktor di Kámara di Komèrsio Boneiru: ‘E rapòrt di PDNA ta duna un imágen amplio di e impakto finansiero i ekonómiko negativo grandi ku COVID-19 a okashoná riba empresanan lokal en partikular i ekonomia di Boneiru en general. Mas aleu e rapòrt ta reiterá e echo ku nos empresanan chikitu i mediano ta mas vulnerabel ainda i ku nan tin mester di yudansa spesial pa superá e konsekuensianan di e pandemia akí adekuadamente. Mi ke gradisí tur empresa ku a tuma tempu pa yena e enkuesta pa empresa.’
E análisis di e impakto humano ta yega na e konklushon ku e impakto di e pandemia a empeorá e desigualdatnan eksistente den nos komunidat, i ku famianan vulnerabel, pa ta eksakto famianan kaminda tin un mayor so presente, mester di medidanan spesial pa yuda nan krea resistensia, tantu riba tereno ekonómiko komo sosial.
Nina den Heyer, diputado di Asuntunan Sosial den Kolegio Ehekutivo di Boneiru: ‘Nos a sinti e impakto enorme ku COVID-19 tabatin riba nos isla, i ainda nos ta sinti esaki. E rapòrt akí ta laga nos mira e bèrdat sunú tokante e realidat sosial i ekonómiko na nos isla i lo ta un base sólido pa hiba kòmbersashonnan konstruktivo ku nos partnernan i stakeholdernan. Mi ta gradisí tur partido ku tabata enbolbí ku realisashon di e rapórt akí i/òf ku entrega di e informashonnan nesesario. Huntu nos ta bai traha riba e siguiente pasonan pa hasi komunidat boneriano mas fuerte i mas resistente.’
Despues di a biba pa mas ku un aña ku e pandemia i e esfuersonan di bakunashon ku ta andando, awor akí ta nesesario pa nos konsentrá nos mes riba implementashon di intervenshonnan di rekuperashon ku lo kontribuí na edifikashon di resistensia di nos hendenan i di ekonomia di Boneiru na momentu di kalamidat. E nesesidatnan di rekuperashon ku nan a identifiká den e rapòrt di PDNA lo duna guia na e proseso akí.
Federico Baechli, Senior Country Officer di Caribbean Country Managemente Unit di Bano Mundial: ‘Kalamidatnan ta sigui perturbá i menasá bida i bienestar di hendenan den área Karibense. E esfuersonan di rekuperashon na Boneiru mester ta dirigí riba mehorashon di resistensia di famianan i empresanan kontra e riesgonan di diferente peliger, entre otro pandemia, pa sigurá prosperidat di Boneiru, un isla ku ta asina riku na kultura i bunitesa natural.’
E análisis ku a ehekutá na momentu di preparashon di e evaluashon akí, ta basá riba informashonnan ku nan a akumulá via e Caribbean COVID-19 Food Security & Livelihoods Impact Survey ku sosten di e Programa Mundial di Alimento, un enkuesta pa empresa sostené pa Kámara di Komèrsio, konsulta ku interesadonan lokal den sektornan sosial i ekonómiko di Boneiru i informashonnan ku ta públikamente disponibel.
Union Oropeo a finansiá e COVID-19 PDNA den kuadro di e Technical Assistance Program for Disaster Risk Financing and Insurance (DRFI TA) den Paisnan i Teritorionan Ultramar karibense Technical Assistance Program for Disaster Risk Financing and Insurance (DRFI TA) in Caribbean Overseas Countries and Territories (OCTs), manehá pa e Global Facility for Disaster Reduction and Recovery (GFDRR) di Banko Mundial. Meta di e programa di DRFI TA ta pa engrandesé e resistensia finansiero riba término largu kontra kalamidat den Paisnan i Teritorionan Ultramar karibense, ku bentaha pa e personanan mas vulnerabel. E programa ta forma parti di e RESEMBID (Resilience, Sustainable Energy en Marine Biodiversity) ku Union Oropeo ta finansiá OCTs Resilience, Sustainable Energy and Marine Biodiversity Program .QT Places Error: the selected post type doesn't exists or is not active in the plugin settings.


text:
Edicion di Augustus 2021 ta yena cu 8 diferente persona cu ta fit e descripcion aki completamente. Cu potretnan saca pa Ayrton Tromp hunto cu articulonan compila pa nos team completo, nos ta presentabo un edicion pa inspirabo pa bira miembro di e Thriver Society di mundo y haci un diferencia. Click & Cla pa bo lesa mas den Aruba su unico revista cu 100% Contenido!
Xclusivo su thrivers issue
9 August, 2021
Sobrevivi ta un cos, pero sigui pusha pa bira un mihor persona, yuda esnan rond dibo y biba un bida autentico despues di un experiencia bon of malo ta loke djis algun di e factornan poderoso cu por atribui na esun di un Thriver.


text:
KRALENDIJK – Un kantidat di persona a presentá den sala di Korte Henk Welvaart pa sigui desaroyo di e kaso di atrako ku a tuma lugá 20 di mei 2019 na entrada di Van Den Tweel Supermarket. 4 sospechoso a presentá dilanti hues awe, i tabata tin 2 abogado den sala na Boneiru, E. Winkel i Marga van Lieshout, i abogado Royer na Kòrsou, kende a sigui e kaso pa medio di konferensia di video.
Fiskal Bote ter Steege a menshoná e akusashonnan ku tin riba e sospechosonan.
Steven M. 3 akusashon: atrako arma, den posishon di arma, i den posishon di arma durante atrako.
Mozart S. 2 akusashon: a forma parti di e atrako i tabata den posishon arma di kandela.
Angelo D. 2 akusashon: A forma parti di e atrako, posishon di arma di kandela,
i algun akusashon pa Withley S., pa labamentu di plaka i posishon di arma di kandela i algu mas, un total di 3 akusashon.
Hues Edelenbos a menshoná ku e atrako a tuma lugá pafó, nèt dilanti Van den Tweel Supermarket. Falta algun rekisito mas pa loke ta trata e investigashon pa e kaso di atrako, hues a bisa. Abogado Royer sintá na Kòrsou a pidi si por laga su kliente Angelo D. den libertat. E abogado, pa medio di konferensia di video a menshoná tur e motibunan pa por laga su kliente den libertat. Fiskal Bote ter Steege a bisa ta trata di un kaso serio i no por laga Angelo den libertat. “E mester a pensa promé ku a aktua, kiko ta e konsekuensianan. Bo ta sintibo menasá den prison, i bo mester denunsiá na prison, i nan ta tuma medida loke mester sosodé, ”fiskal a menshoná.
Angelo a bisa ku el a deklará na ‘Consepsion’ di loke a sosodé den prison. “Otro kos, mi señora ta un dama di Venezuela i ta difísil pa e so move, pasobra e no konosé Boneiru bon.”
Hues Edelenbos: ”Si nan ta menasábo esei ta nifiká ku ta trata di algu grandi loke a sosodé. E atrako di e sèn di e supermarket, 83 mil dòler ta serio, mas di loke bo abogado ta menshoná pa por lagabo den libertat. E kos aki tabatin impakto grandi riba e komunidat. Ta trata di algu serio. E asuntu di bo famia ta importante, sinembargo no mas di loke a sosodé. Bo por a pensa promé ku bo a kometé e atrako. Pues mi no ta lagabo den libertat, ”hues a finalisá tratamentu di e kaso den pro forma.
17 di òktober ta kontinuá ku tratamentu di e kaso den su profundidat.


text:
Disponibel na hulandes tambe
Willemstad- Minister di Finansa, Dr. Jose Jardim, awe a entrega Presidente di Staten e dokumentu “Solide basis voor een betere toekomst”, esta un base sólido pa un mihó futuro. Esaki ta e dokumentu di responsabilisashon i traspaso di e Minister di Finansa. Den e dokumentu aki ta duna un rekuento di e trabounan realisá i resultadonan lográ dor di Minister di Finansa den e periodo entre 29 di Sèptèmber 2012 i 31 di Yüli 2016.
Esaki ta poné den kuadro di e situashon ku a bin topa na momentu ku e Minister a tuma e funshon 29 di Sèptèmber 2012. Den e dokumentu kontinuamente ta indiká te kon leu a kumpli ku e puntonan di akshon den e programa di gobernashon.
Minister Jardim a pidi Presidente di Staten pa inkluí e dokumentu den e deliberashon den Parlamento tokante di e kuentanan anual di 2013 di tal forma ku e por responsabilisá integralmente pa e maneho ku ela hiba durante di e periodo di gobernashon.
E dokumentu aki mester sirbi tambe komo un dokumentu di traspaso públiko na e gobièrnu ku sinta despues di elekshon di Sèptèmber próksimo i e Minister di Finansa ku asumí e responsabilidat.